tripathysagar/odia_wiki huggingface dataset:
ପୌରାଣିକ ମତ ତିନି ଯୁଗରେ ସୁଦର୍ଶନ ଚକ୍ର ଗୋଲାକାର ହୋଇଥିଲେ ହେଁ କଳିଯୁଗରେ ସ୍ତମ୍ଭାକାର ରୂପେ ବିରାଜିତ । ଏହା ପଛରେ ଥିବା ପୌରାଣିକ ମତଟି ହେଲା: ସୁଦର୍ଶନ ଦୂତ ରୂପେ ବା କାର୍ଯ୍ୟନିର୍ବାହୀ ରୂପେ ପ୍ରଭୁଙ୍କ ସବୁ କାର୍ଯ୍ୟ ତୁଲାଉଥିବାରୁ ତାଙ୍କ ମନରେ ଅହଙ୍କାର ଜାତ ହେଲା । ପ୍ରଭୁ ଏହା ଜାଣିପାରି ସୁଦର୍ଶନଙ୍କର ଅହଙ୍କାର ବିନାଶ ପାଇଁ କଦଳୀବନରେ ତପସ୍ୟା କରୁଥିବା ହନୁମାନଙ୍କୁ ଡାକି ଆଣିବା ପାଇଁ ସୁଦର୍ଶନଙ୍କୁ ପଠାଇଲେ । ଅହଙ୍କାର ବଶତଃ ସୁଦର୍ଶନ ଗଲାବେଳେ କଦଳୀବନର ପତ୍ରସବୁ କାଟି କାଟି ଯାଇ ସେଠାରେ ଅଭୟ ମୁଦ୍ରାରେ ତପସ୍ୟାରେ ବସିଥିବା ହନୁମାନଙ୍କୁ ପ୍ରଭୁଙ୍କ ବାର୍ତ୍ତା ଜଣାଇଲେ । ହନୁମାନ ସବୁ ଜାଣିପାରି କହିଲେ ମୁଁ ଚିରଞ୍ଜିବୀ ହେଲେ ମଧ୍ୟ ବୃଦ୍ଧାବସ୍ଥା ଯୋଗୁଁ ଶୀଘ୍ର ଯାଇପାରିବି ନାହିଁ, ଏଣୁ ତୁମେ ଆଗରେ ଚାଲ ମୁଁ ପଛେ ପଛେ ପହଞ୍ଚିବି । ସୁଦର୍ଶନ ଏହାଶୁଣି ଅହଙ୍କାରରେ ପୂର୍ବାପେକ୍ଷା ଦୁଇଗୁଣ ବେଗରେ ଯାଇ ପହଞ୍ଚିବା ବେଳକୁ ହନୁମାନ ସିଂହଦ୍ୱାରରେ ଅପେକ୍ଷା କରିଛନ୍ତି । ସୁଦର୍ଶନ ବିସ୍ମିତ ହୋଇ ପଚାରିଲେ, ତୁମ୍ଭେ ବୃଦ୍ଧ ହେତୁ ଶିଘ୍ର ଆସିପାରିବ ନାହିଁ ବୋଲି କହୁଥିଲ, ଏତେ ଶୀଘ୍ର ମୋ ପୂର୍ବରୁ କିପରି ପହଞ୍ଚିଲ? ହନୁମାନ ଉତ୍ତରଦେଲେ, ମୁଁ ପିତା ପବନଦେବଙ୍କୁ ସ୍ମରଣ କରିବାରୁ ସେ ମତେ ଏଠାରେ ପହଞ୍ଚାଇଲେ । ମୁଁ ବୃଦ୍ଧ ହୋଇପାରେ କିନ୍ତୁ ପିତା ପବନଦେବ ବୃଦ୍ଧ ନୁହଁନ୍ତି, କାରଣ ଦେବତାମାନେ ବୃଦ୍ଧ ହୁଅନ୍ତି ନାହିଁ, ସର୍ବଦା ଯୁବକ ଅବସ୍ଥାରେ ଥାଆନ୍ତି । ହନୁମାନଙ୍କ ଶକ୍ତି ପରିକ୍ଷା ପାଇଁ ସୁଦର୍ଶନ ପୂର୍ବ, ପଶ୍ଚିମ, ଉତ୍ତର ଓ ଦକ୍ଷିଣ ଚାରିଦ୍ୱାରରେ ଚାରୋଟି ସୁଦର୍ଶନ ରୂପେ ବାଟ ଓଗାଳିଲେ । ଏହା ଦେଖି ହନୁମାନ ପ୍ରଭୁ ରାମଙ୍କୁ ସ୍ମରଣ କରି ଚାରି ହାତରେ ଚାରୋଟି ସୁଦର୍ଶନଙ୍କୁ ଆଣି ଗିଳିଦେଇ ପ୍ରଭୁଙ୍କ ପାଖରେ ପହଞ୍ଚିଲେ । ପ୍ରଭୁ ହନୁମାନଙ୍କୁ ଏକାକୀ ଦେଖି ସୁଦର୍ଶନଙ୍କ କଥା ପଚାରିଲେ । ହନୁମାନ କହିଲେ, ପ୍ରଭୁ ଆପଣ ସବୁ ଜାଣନ୍ତି, ଆପଣ ତାଙ୍କୁ ଯେପରି ଚାରୋଟି ରୂପ ଦେଲେ, ମତେ ସେପରି ଚାରୋଟି ହାତ ଦେଲେ, ଚାରିଦ୍ୱାରରେ ସେ ମୋ ପଥରୋଧ କରିବାରୁ ମୁଁ ତାଙ୍କୁ ଗିଳିଦେଇଛି । ପ୍ରଭୁଙ୍କ ଦର୍ଶନରେ ମୁଁ କୌଣସି ବାଧାମାନେ ନାହିଁ । ତତ୍ପରେ ପ୍ରଭୁଙ୍କ ଆଦେଶ ମୁତାବକ ହନୁମାନ ସୁଦର୍ଶନଙ୍କୁ ବାନ୍ତି କଲେ, କିନ୍ତୁ ଚାରୋଟିଯାକ ସୁଦର୍ଶନ ଏକ ସ୍ତମ୍ଭାକାର ହୋଇ ତଳେ ପଡ଼ିଲେ । ଉଭୟଙ୍କ ଅହଙ୍କାର ପାଇଁ ପ୍ରଭୁ ଦଣ୍ଡବିଧାନ କଲେ । ସୁଦର୍ଶନ ସେହି ସ୍ତମ୍ଭାକାର ରୂପେ ଦକ୍ଷିଣପାର୍ଶ୍ୱ ପରିବର୍ତ୍ତେ ବାମପାର୍ଶ୍ୱରେ ରହିଲେ । ହନୁମାନ ତପସ୍ୱୀ ହନୁମାନ ନାମରେ ଆଠହାତଯୁକ୍ତ ପ୍ରଶସ୍ତ ମୁଦ୍ରାରେ ଉତ୍ତର (ହସ୍ତି) ଦ୍ୱାର ଜଗି ରହିଲେ  ।
ବେତୱା ବା ବେତ୍ରାବତୀ , ଉତ୍ତର ଭାରତୀୟ ରାଜ୍ୟରେ ପ୍ରବାହିତ ଏକ ନଦୀ ।ଏହା ଯମୁନା ନଦୀର ଏକ ଉପନଦୀ । ଏହା ମଧ୍ୟପ୍ରଦେଶର ବିନ୍ଧ୍ୟ ପର୍ବତମାଳାରେ ହୋସଙ୍ଗାବାଦର ଉତ୍ତରରୁ ନିର୍ଗତ ହେଇ ଉତ୍ତର ପୂର୍ବ ଗିଗାରେ ମଧ୍ୟପ୍ରଦେଶ ଓ ଉତ୍ତରପ୍ରଦେଶର ଓରଛାକୁ ପ୍ରବାହିତ ହୁଏ । ଏହାର ଅର୍ଦ୍ଧାଧିକ ଦୈର୍ଘ୍ୟ , ଯାହା ସୁନାବ୍ୟା ନୁହେ, ମାଳବ ମାଳଭୂମି ଦେଇ ପ୍ରବାହିତ ହେଇଥାଏ । ବେତୱା ଓ ଯମୁନା ନଦୀର ସଂଗମ ଉତ୍ତରପ୍ରଦେଶର ହମୀରପୁରଠାରେ ଓରଛା ସନ୍ନିକଟରେ ଘଟେ । . ଇତିହାସ ସଂସ୍କୃତ ଭାଷାରେ ବେତୱାକୁ ଭେତ୍ରାବତୀ କୁହାଯାଇଥାଏ । ପୁରାଣ ମହାଭାରତରେ ଏହାର ଉଲ୍ଲେଖ ଚରମାନବତୀ ନଦୀ ସହ ରହିଛି ।ଭେତ୍ରାବତୀକୁ ଶୁକ୍ତିମାଟି ନାମରେ ଭି କୁହାଯାଏ । ପ୍ରାଚୀନ ଛେଦୀ ରାଜବଂଶର ରାଜଧାନୀ ଏହି ନଦୀର ତଟରେ ଥିଲା । ଏହି ନଦୀର ଉପ୍ପତି ସ୍ଥଳରୁ ଯମୁନା ସହ ସଙ୍ଗମ ପର୍ଯ୍ୟନ୍ତ ଦୈର୍ଘ୍ୟ 590 କିଲୋମିଟର ଯାହା ମଧ୍ୟରୁ 232 କିଲୋମିଟର ମଧ୍ୟ ପ୍ରଦେଶରେ ଓ ଅବଶିଷ୍ଟ ଉତ୍ତରପ୍ରଦେଶରେ ପ୍ରବାହିତ । 1973 ମସିହାରେ ଉଭୟ ରାଜ୍ୟ ମଧ୍ୟରେ ବୁଝାମଣା ହେଇ ବେତୱା ନଦୀ ବୋର୍ଡ   ଗଠନ ହେଇ କେନ୍ଦ୍ର ଜଳସଂପଦ ମନ୍ତ୍ରୀ , ଶକ୍ତି ମନ୍ତ୍ରୀ ଓ ଉତ୍ତରପ୍ରଦେଶ ଓ ମଧ୍ୟ ପ୍ରଦେଶର ମୁଖ୍ୟ ମନ୍ତ୍ରୀ ଗଣ ସଦସ୍ୟ ରହିଛନ୍ତି . ଭବିଷ୍ୟତ ଯୋଜନା ନଦୀ ସଂଯୋଗୀକରଣ ଯୋଜନା ଅନୁସାରେ ବେତୱା ନଦୀ ସହ କେଁ ନଦୀର ସଂଯୋଗ କରାଯାଉଛି । ଏହି ନଦୀରେ ଉତ୍ତରପ୍ରଦେଶ ଓ ମଧ୍ୟ ପ୍ରଦେଶର ମିଳିତ ଉଦ୍ୟମରେ ମାତାତିଲା ବନ୍ଧ ନିର୍ମାଣ କରାଯାଉଛି । ଏଠାରେ ବିଦେଶାଗତ ବହୁ ପକ୍ଷୀ ଆସିଥାନ୍ତି । .କେଁ ନଦୀ ସହ ସଂଯୋଗୀକରଣ ଓ କେନାଲ ନିର୍ମାଣ ପରେ 7,00.000 ହେକ୍ଟର ଜମିକୁ ଜଳସେଚନ ସୁବିଧା ମିଳି ପାରିବ।
ଆରମ୍‌ବାଗ୍ ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ହୁଗ୍ଲି ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଆରମ୍‌ବାଗ୍ ସହରର ମୋଟ ଜନସଂଖ୍ୟା ୫୬୧୨୯ ଅଟେ । ସେଥି ମଧ୍ୟରୁ ୫୧.୨୨% ଜଣ ପରୁଷ ହୋଇଥିବା ବେଳେ ୪୮.୭୮% ଜଣ ନାରୀ ଅଟନ୍ତି । ଆରମ୍‌ବାଗ୍ର ସାକ୍ଷରତା ହାର ୬୫.୮୭% ଅଟେ । ଏହା ଜାତୀୟ ହାରଠାରୁ -୧.୦୩% ପ୍ରତିଶତ କମ ଅଟେ । ସେଥିରୁ ୩୭.୪୦% ପ୍ରତିଶତ ପୁରୁଷ ଓ ୨୮.୪୭% ନାରୀ ଅଟନ୍ତି । ୧୧.୫୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ଆରମ୍‌ବାଗ୍ର ସରକାରୀ ଭାଷା ଅଟେ ।
ଆଶୁତୋଷ ମିଉଜିଅମ ଅଫ ଇଣ୍ଡିଆନ ଆର୍ଟ , ଭାରତୀୟ ରାଜ୍ୟ ପଶ୍ଚିମ ବଙ୍ଗର କଲିକତାଠାରେ ଅବସ୍ଥିତ ଏକ ସ୍ୱତନ୍ତ୍ର ମିଉଜିଅମ । ଏହା କଲିକତା ବିଶ୍ୱବିଦ୍ୟାଳୟରେ ରହିଛି । ଏହା ସାର ଆଶୁତୋଷ ମୁଖାର୍ଜୀଙ୍କ ନାମାନୁସାରେ ନାମକରଣ ହୋଇଛି । ସାର ଆଶୁତୋଷ କ୍ରମାଗତ ଭାବେ 4 ଥର ପାଇଁ କୁଳପତି ରହିଥିଲେ ଓ ଏହି ସଂଗ୍ରହାଳୟ ଭାରତର ଏକମାତ୍ର ଆର୍ଟ ମିଉଜିଅମ ଯାହା ବିଶ୍ୱବିଦ୍ୟାଳୟରେ ରହିଛି । ବିଭିନ୍ନ ସମୟର ଭାରତୀୟ କଳାକୁ ସାଇତି ରଖିବା ଉଦେଶ୍ୟରେ ଏହି ସଂଗ୍ରହାଳୟର ପ୍ରତିଷ୍ଠା ହେଇଥିଲା । ଏଠାରେ ବଙ୍ଗ କଳା ପ୍ରତି ସ୍ୱତନ୍ତ୍ର ଧ୍ୟାନ ଦିଆଯାଏ ।
ବୀରେନ୍ଦ୍ର ପାଣ୍ଡେ  (୧ ମାର୍ଚ୍ଚ ୧୯୪୮ - ୧୯ ମାର୍ଚ୍ଚ ୨୦୨୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଥିଲେ । ୧୯୮୦, ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଝାରସୁଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ, ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବୀରେନ୍ଦ୍ର ପାଣ୍ଡେ ୧୯୪୮ ମସିହାର ମାର୍ଚ୍ଚ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଲବ ଚନ୍ଦ୍ର ପାଣ୍ଡେ ଓ ପତ୍ନୀଙ୍କ ନାମ ଶକୁନ୍ତଳା ପାଣ୍ଡେ । ରାଜନୈତିକ ଜୀବନ ବୀରେନ୍ଦ୍ର ପାଣ୍ଡେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନି ଥର କାର୍ଯ୍ୟ କରିଛନ୍ତି ।
ଏହି ଜଗନ୍ନାଥ ମନ୍ଦିର ରାୟଗଡ଼ା ଜିଲ୍ଲା,  (ଓଡ଼ିଶା)ର ଗୁଣପୁରଠାରେ ଅବସ୍ଥିତ  । ଶ୍ରୀ ଜଗନ୍ନାଥ, ଶ୍ରୀ ବଳଭଦ୍ର, ଦେବୀ ସୁଭଦ୍ରା ଓ ସୁଦର୍ଶନ ଏଠାକାର ଆରାଧ୍ୟ ଦେବତା । ଇତିହାସ ମୂଳ ମନ୍ଦିରଟି ଶହେ ବର୍ଷରୁ ଅଧିକ ପୁରୁଣା ଓ ତାହା ଜୟପୁର ମହାରାଜା ବିକ୍ରମଦେବଙ୍କଦ୍ୱାରା ପ୍ରତିଷ୍ଠିତ । ନୂତନ ମନ୍ଦିରଟି ୧୯୯୭ ମସିହାରେ ପ୍ରତିଷ୍ଠିତ । ଏଠାକାର ପ୍ରମୁଖ ଦେବତା ଜଗନ୍ନାଥ, ବଳଭଦ୍ର, ସୁଭଦ୍ରା ଓ ସୁଦର୍ଶନ । ଏଥି ସହ ଲକ୍ଷ୍ମୀ, ଗଣେଶ, ହନୁମାନ ଆଦି ମଧ୍ୟ ଏଠାରେ ପୂଜିତ । ଶାବର ଶ୍ରୀକ୍ଷେତ୍ର କୋରାପୁଟରୁ ଏହା ୧୮୦ କି.ମି. ଦୂରରେ ଅବସ୍ଥିତ । ପାର୍ବଣ ଏଠାରେ ପାଳିତ ସମସ୍ତ ପାର୍ବଣ ମଧ୍ୟରେ ରଥଯାତ୍ରା ଅନ୍ୟତମ ।
ଜୁଗାର ଯାତ୍ରା, ପଶ୍ଚିମ ଓଡ଼ିଶାରେ କାଳୀ ପୂଜା ଅବସରରେ ପାଳନ କରାଯାଏ । ୧୯୮୫ ମସିହାରେ ବରଗଡ଼ ଜିଲ୍ଲା ଘେଁସ ବ୍ଲକ ଅନ୍ତର୍ଗତ କୁଚିପାଲିଗାଁରେ ପ୍ରଥମେ ଆରମ୍ଭ ହୋଇଥିଲା । କାଳକ୍ରମେ ଏହା ପଶ୍ଚିମ ଓଡ଼ିଶାର ଅନ୍ୟସ୍ଥାନରେ ମଧ୍ୟ ପାଳନ କରାଯାଉଛି । କିମ୍ବଦନ୍ତି କାଳୀ ପୂଜା ଅବସରରେ ପଶୁ ବଳି ଦେବାର ପ୍ରଥା ବହୁ ପୁରୁଣା । ୧୯୮୫ମସିହାରେ ପଶୁବଳି ବନ୍ଦ କରିବା ପାଇଁ କୁଚିପାଲି ଗାଁର ଲୋକ ଚେଷ୍ଟା କରିଥିଲେ । ପଶୁବଳି ପରିବର୍ତ୍ତେ, ଜୁଗାର ଭୋଗ ଲାଗିବାର ବ୍ୟବସ୍ଥା କରାଗଲା । ୧୯୮୫ ମସିହାରେ ପ୍ରଥମ ଜୁଗାର ଶ୍ରୀନିବାସ ସା ଦାନ କରିଥିଲେ । କୁଚିପାଲି ଗାଁରେ ଏବେ ବି ପ୍ରଥମ ଜୁଗାର ତାଙ୍କରି ଘରୁ ଆସିଥାଏ । ପରବର୍ତ୍ତୀ ସମୟରେ ସୁବାସ ସା, ଉମାକାନ୍ତ ସା ଆଦି ବହୁ ଲୋକ ଜୁଗାର ଦାନ କରି ଆସୁଛନ୍ତି । ପରମ୍ପରା ୫ କେଜି ଖଇ/  (ଲିଆ) ଓ ଗୁଡ଼ରେ ତିଆରି ଦେଉଳ ଆକୃତିର ଏହି ଜୁଗାର ପ୍ରସ୍ତୁତ କରାଯାଏ  । ଏହା ୬ ଫୁଟରୁ ଆରମ୍ଭ ହୋଇ ୧୫ଫୁଟ ପର୍ଯ୍ୟନ୍ତ ଉଚ୍ଚା ହୋଇଥାଏ । ମା  କାଳୀଙ୍କ କୃପାଲାଭ ପାଇଁ ଏହି ଜୁଗାର, ଭେଟି ଭାବରେ ଯାଏ । ଦେବୀ କାଳୀଙ୍କୁ ମୁସଲମାନ ସମ୍ପ୍ରଦାୟ ପୂଜା କରନ୍ତି ଓ ଦଳିତମାନେ ପୂଜା ଓ ଯାତ୍ରାର ଆୟୋଜନ କରନ୍ତି । ପ୍ରତିବର୍ଷ ଯାତ୍ରା ଅବସରରେ ମାନସିକ କରୁଥିବା ଭକ୍ତମାନଙ୍କ ମାନସିକ ପୂରଣ ହୋଇଗଲେ ସେମାନେ ପରବର୍ଷ ଜୁଗାର ଆଣିଥାନ୍ତି । ଜୁଗାରଗୁଡ଼ିକ ପାରମ୍ପରିକ ଲୋକବାଦ୍ୟର ତାଳେତାଳେ ଅର୍ପଣ ସକାଶେ କାଳୀ ମେଢ଼ ପର୍ଯ୍ୟନ୍ତ ଆସିଥାନ୍ତି । ଏହି ଜୁଗାର ଯାତ୍ରାର ବିଶେଷତ୍ତ୍ୱ ହେଲା ଏହାକୁ ଦଳିତ ଓ ମୁସଲମାନମାନେ ମିଳିତ ଭାବେ ପାଳିଥାନ୍ତି । ସେତେବେଳେ କୁଚିପାଲିଠାରେ ମାତ୍ର ଗୋଟିଏ ଜୁଗାରଯାତ୍ରା ଚାଲିଥିବା ବେଳେ ପରେ ଏହି ଯାତ୍ରାଦ୍ୱାରା ଅନୁପ୍ରାଣିତ ହୋଇ ଏହାର ଆଖପାଖ ଅଞ୍ଚଳରେ ଜୁଗାର ଯାତ୍ରା ସଂଖ୍ୟା ଏବେ ୨୫ରେ ପହଞ୍ଚିଛି । ଗ୍ରାମର ହରିଜନଙ୍କ ସମେତ ସମସ୍ତ ଜାତିର ଲୋକେ ଏହି ଯାତ୍ରାରେ ସାମିଲ ହୋଇଥାନ୍ତି । ବିଭିନ୍ନ ସ୍ଥାନରୁ ଆସିଥିବା ଜୁଗାର ସବୁ ଏକତ୍ରିତ ହୋଇ ଅପରାହ୍ଣରେ ଶୋଭାଯାତ୍ରାରେ ବାହାରନ୍ତି । ଗ୍ରାମ ଭ୍ରମଣ କରି ସାରିବା ପରେ ସନ୍ଧ୍ୟାରେ ମାଆଙ୍କ ନିକଟରେ ପହଞ୍ଚି ଜୁଗାର ଅର୍ପଣ କରନ୍ତି । ଓଡ଼ିଶାର ବିଭିନ୍ନ ଜିଲ୍ଲା ସମେତ ପଡ଼ୋଶୀ ଛତିଶଗଡ଼, ବେଙ୍ଗାଳୁରୁ ଓ ଗୌହାଟିର ଜୁଗାର ଏଥିରେ ସାମିଲ ହୁଅନ୍ତି । ପାରମ୍ପରିକ କଳଙ୍ଗୀନାଚ, ନମଃଗୁରୁ, ଦୁଲୁଦୁଲି, ଘଣ୍ଟବାଦ୍ୟ ସହ ୨୪ ପ୍ରକାର ଲୁପ୍ତପ୍ରାୟ ଲୋକ ନୃତ୍ୟ ଦଳ ନିଜର କଳା ପ୍ରଦର୍ଶନ କରନ୍ତି । ଏକ ପାରମ୍ପରିକ ମୁଖ୍ୟ ଜୁଗାର, ଶୋଭାଯାତ୍ରାର ଆଗରେ ଯାଏ । ସବୁ ବର୍ଷ ଭିନ୍ନ ଭିନ୍ନ ଜୁଗାର ସବୁ ଦେଖିବାକୁ ମିଳେ । ଜୁଗାର ତିଆରି କରିବା ଏବଂ ସାଜସଜ୍ଜା କରିବା ଗୋଟିଏ କଳା କାରିଗରୀ କସରତ । ଏହି କଳା କାରିଗରୀ କୁଚିପାଲି ଗାଁର ଜୁଗାର ବଣୁଆ ଥିବର ଭଗତମାନେ ନିଜେ ନିଜେ ଶିଖିଛନ୍ତି ଏବଂ ଗବେଷଣା କରି ପ୍ରବୀଣ କଳାକାରର ପରିଚୟ ପାଇଛନ୍ତି । ଗଡୁ ଜୁଗାର, ହଂସ ଜୁଗାର, ଧିଣ୍ଡା ଜୁଗାର, ଖୁଲା ଜୁଗାର, ଜୁଲି ଜୁଗାର, ପଦ୍ମଫୁଲ ଜୁଗାର ଇତ୍ୟାଦି ଡିଜାଇନରେ ଜୁଗାର ତିଆରି କରି ପ୍ରତିବର୍ଷର ଯୁଗାର ଯାତ୍ରାରେ ନିଜର ମଡେଲକୁ ସାମିଲ କରନ୍ତି । ଏହି ଜିନିଷ ଭକ୍ତ ଓ ଦେଖଣାହାରୀଙ୍କ ମନ କିଣି ନିଏ । ସମସ୍ତଙ୍କ ଆଖି ରହେ ଏହି ଜୁଗାର ଓ ରଙ୍ଗ ବେରଙ୍ଗୀ ଲୋକ ନାଚ ଦଳଙ୍କ ପ୍ରଦର୍ଶନ ଉପରେ ।
କ୍ଲୋଫାରାବାଇନ  (ଇଂରାଜୀ ଭାଷାରେ ), କ୍ଲୋଲାର୍ ଏବଂ ଇଭୋଲଟ୍ରା ଏହାର ଦୁଇ ବେପାର ନାମ ଯାହା ଆକ୍ୟୁଟ ଲିମ୍ପୋବ୍ଲାସ୍ଟିକ ଲିଉକେମିଆ   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଯେତେବେଳେ ଅନ୍ୟ ସମସ୍ତ ଉପଲବ୍ଧ ଚିକିତ୍ସାରେ କୌଣସି ଉପକାର ମିଳେନାହିଁ, ସେତେବେଳେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଚିନ୍ତା, ମୁଣ୍ଡବିନ୍ଧା, ମୁହଁ ଉଷୁମ ଲାଲ ହୁଏ, ଅଇ, ତରଳ ଝାଡ଼ା, ଗଲୁ, ଥକାପଣ ଓ ଜ୍ୱର ସହିତ ସ୍ୱଳ୍ପ ଧଳା ରକ୍ତ କଣିକା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅସ୍ଥି ମଜ୍ଜା ଦମନ ଏବଂ ଟ୍ୟୁମର ଲାଇସିସ୍ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଆଣ୍ଟିମେଟାବୋଲାଇଟ, ବିଶେଷ ଭାବରେ ଆଡେନାଇନ ଅନୁରୂପ  ଏହା ଡିଏନଏ ପଲିମେରେଜ୍ ଏବଂ ଆରଏନଏ ରେଡକ୍ଟେଜକୁ ନଷ୍ଟ କରି ନୂତନ ଡିଏନଏ ଏବଂ ଆରଏନଏ ତିଆରିକୁ ରୋକିଦିଏ । ୨୦୦୪ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୬ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କ୍ଲୋଫାରାବାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ୨୦ ମିଗ୍ରା ବିଶିଷ୍ଟ ଏହି ଔଷଧର ମୂଲ୍ୟ ୧୩୨୫ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୬୫୦ ଡଲାର ଅଟେ ।
କିଏ ଦବ ଟକ୍କର, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ଭରତ ଗୌରବ ଦାସ । ଏସ୍ କେ ମୂରଲୀଧରନ୍ ଏହି କଥାଚିତ୍ରଟିର କାହାଣୀ ଲେଖିଥିଲେ ଏବଂ ନିର୍ମଳ ନାୟକ ସଂଳାପ ରଚନା କରିଥିଲେ । ଏସ୍ ଏକ ମୂରଲୀଧରନ ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ । ଅଭିଜିତ ମଜୁମଦାର ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଦୀପ ଦତ୍ତ, ପତ୍ରାଳୀ ଚଟ୍ଟୋପାଧ୍ୟାୟ, ମିହିର ଦାସ, ଅପରାଜିତା ମହାନ୍ତି, ସିଦ୍ଧାନ୍ତ ମହାପାତ୍ର, ସୁଧାକର ବସନ୍ତ, ପ୍ରଦ୍ୟୁମ୍ନ ଲେଙ୍କା ପ୍ରମୁଖ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଦୀପ ଦତ୍ତ- ଶିବ ପତ୍ରାଳୀ ଚଟ୍ଟୋପାଧ୍ୟାୟ- ସ୍ମୃତି ସୁଧାକର ବସନ୍ତ- ଭାଲୁ ଯାଦବ ମିହିର ଦାସ- ବଂଶୀଧର ଅପରାଜିତା ମହାନ୍ତି- ଉମା ସିଦ୍ଧାନ୍ତ ମହାପାତ୍ର- ଭବାନୀ ପାଇକରାୟ ପ୍ରଦ୍ୟୁମ୍ନ ଲେଙ୍କା- ଶିବର ବାପା ଶକ୍ତି ବରାଳ ବିନ୍ଦୁ- ସତ୍ୟ ଭରତ ଗୌରବ ଦାସ- କଲେଜ ଅଧକ୍ଷ ନମ୍ରତା ଦାସ- ଶିବର ମାଅ ସରୋଜ ଦାସ- ରାଧେଶ୍ୟାମ ହାଡ଼ୁ- ସାମ୍ବାଦିକ ପ‌ପି ସନ୍ତୁକା- ମନ୍ତ୍ରୀ ସିରାଜ- ପୋଲିସ ଇନିସ୍‌ପେକ୍ଟର ମନ୍ଥନ ଗୀତ ଓ ସଙ୍ଗୀତ ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର ।
କାର୍ବାମାଜେପିନ  (ସିବିଜେଡ) ଏକ ଔଷଧର ନାମ ଯାହାର ବ୍ୟବସାୟିକ ନାମ ପ୍ରାରମ୍ଭରେ ଟେଗ୍ରେଟଲ ଥିଲା  । ଏହା ପ୍ରଥମେ ଏପିଲେପ୍ସି ଓ ସ୍ନାୟୁଜନିତ ଯନ୍ତ୍ରଣା ପାଉଥିବା ରୋଗୀଙ୍କୁ ଦିଆଯାଉଥିଲା । ବାତ ମାରୁଥିଲେ ଫେନିଣ୍ଟଏନ ଓ ଭାଲପ୍ରୋଏଟ ଭଳି କାମ ଦିଏ । ଆବସେନ୍ସ ସିଜର ବା ଅନୁପସ୍ଥିତ ବାତ ଓ ମାୟୋକ୍ଲୋନିକ ସିଜରରେ କାମ ଦିଏନାହିଁ । ଅନ୍ୟାନ୍ୟ ଔଷଧ ସ‌ହିତ ଏହା ସିଜିଫ୍ରେନିଆ ଓ ଦ୍ୱିତୀୟ ଧାଡ଼ି ଔଷଧରୂପେ ବାଇପୋଲାର ଡିଜଅର୍ଡ଼ର ରୋଗରେ ବ୍ୟବ‌ହାର କରାଯାଇପାରେ । ଦିନ‌କୁ ୨ରୁ ୪ ଥର ଦିଆଯାଏ । ଏହା ଏକ କଣ୍ଟ୍ରୋଲଡ ରିଲିଜ ଔଷଧ ଆକାରରେ ମିଳୁଛି ଯାହାର ପାର୍ଶ୍ୱ ପ୍ରତିକ୍ରିୟା କମ ଥିବା ଜଣାଯାଉଛି । ସାଧାରଣତଃ ଓକାଳ ଓ ତନ୍ଦ୍ରା ଅନୁଭବ ଭଳି ପାର୍ଶ୍ୱ ପ୍ରତିକ୍ରିୟା ହୁଏ । ଅନ୍ୟାନ୍ୟ ତୀବ୍ର ପ୍ରତିକ୍ରିୟା ମଧ୍ୟରେ ଚର୍ମ ରାସ, ଅସ୍ଥି ମଜ୍ଜାର କାମ କମ ହେବା, ଆତ୍ମହତ୍ୟା ପ୍ରବଣ‌ତା ଓ ମାନସିକ ବିପର୍ଯ୍ୟୟ ହୁଏ । ଅସ୍ଥି ମଜ୍ଜା ବେମାରୀ ଥିଲେ ଏହା ବ୍ୟବ‌ହାର କରାଯାଏ ନାହିଁ । ଗର୍ଭାବସ୍ଥାରେ ଏହା ଦେଲେ ପିଲାର କ୍ଷତି ହୁଏ ନାହିଁ କିନ୍ତୁ ବାତ ମାରୁଥିଲେ ଏହା ବନ୍ଦ କରିବା ଉଚିତ ନୁହେଁ । ସ୍ତନ୍ୟପାନ କରାଉଥିବା ସମୟରେ ଏହା ଦେବାକୁ ସୁପାରିସ କରାଯାଏ ନାହିଁ । ବୃକ୍‌କ ଓ ଯକୃତ ବେମାରୀ ଥିଲେ ହୁସିଆର ରହିବା ଆବଶ୍ୟକ । ସନ ୧୯୫୩ରେ ସୁଇସ ରସାୟନବିତ ୱାଲଟର ସିଣ୍ଡର   କାର୍ବାମାଜେପିନ ଆବିଷ୍କାର କରିଥିଲେ । ଏହା ମାର୍କେଟରେ ୧୯୬୨ ମସିହାର ବିକ୍ରି ଆରମ୍ଭ ହୋଇଥିଲା । ଏହା ଜେନେରିକ ଔଷଧ ନାମରେ ମିଳେ ଓ ଦାମିକା ନୁହେଁ । ବିଶ୍ୱ ସ୍ୱାସ୍ଥ୍ୟ ସଂଗଠନ ମଡେଲ ଅତ୍ୟାବଶ୍ୟକ ଔଷଧ ତାଲିକାରେ ଏହାର ନାମ ଅଛି ଓ ଏହା ମୌଳିକ ସ୍ୱାସ୍ଥ୍ୟ ତନ୍ତ୍ରର ଏକ ପ୍ରମୁଖ ଔଷଧ ।
ହୁଲକ୍ ଗିବନ୍  (ଈଂରାଜୀରେ ) ବଙ୍ଗଳାଦେଶ, ଉତ୍ତର-ପୂର୍ବ ଭାରତ ଓ ଦକ୍ଷିଣ-ପଶ୍ଚିମ ଚୀନରେ ବସବାସ କରୁଥିବା ଏକ ବଣମଣିଷ ପ୍ରଜାତି  । ଏମାନେ ହାଇଲୋବେଟଡାଏ ନାମକ ଗିବନ୍ ପରିବାରର ହୁଲକ୍ ପ୍ରଜାତିରେ ପରିଗଣିତ ହୋଇଥାନ୍ତି । ଶାରୀରିକ ଗଠନ ଓ ଜୀବନ କ୍ରମ ସିଆମାଂଗ୍ ପରେ ହୁଲକ୍ ଗିବନ୍‍ମାନେ ଆକାରରେ ଦ୍ୱିତୀୟ ବୃହତ୍ ଗିବନ୍ ଶ୍ରେଣୀ । ଏମାନଙ୍କ ଉଚ୍ଚତା ପ୍ରାୟ ୬୦-୯୦ ସେଣ୍ଟିମିଟର୍ ଓ ଓଜନ ୬-୯ କିଲୋଗ୍ରାମ୍ । ଅଣ୍ଡିରା ଓ ମାଈ ଗିବନ୍‍ମାନଙ୍କ ଆକାର ପ୍ରାୟ ଏକ ପ୍ରକାରର କିନ୍ତୁ ସେମାନଙ୍କ ଶରୀରର ରଙ୍ଗରେ ପାର୍ଥକ୍ୟ ରହିଥାଏ । ଅଣ୍ଡିରା ଗିବନ୍‍ର ଶରୀର କଳା ରଙ୍ଗର ଓ ଭ୍ରୁଲତା ଧଳା ରଙ୍ଗର ହୋଇଥିବା ବେଳେ ମାଈ ଗିବନ୍‍ର ପାଉଁଶିଆ/ଧୁସରିଆ ରଙ୍ଗର ଶରୀର ଓ ଛାତି, ବେକ ଟିକେ ଗାଢ଼ ରଙ୍ଗର ହୋଇଥାଏ । ଆଖି ଓ ପାଟି ଚାରିପାଖେ ଥିବା ଧଳା ଗୋଲ ଚିହ୍ନ ଯୋଗୁଁ ଏମାନେ ମୁହଁ ଉପରେ ଏକ ମୁଖା ପିନ୍ଧିଥିବା ପରି ଦେଖାଯାଏ । ଅକ୍ସଫୋର୍ଡ୍ ଈଂରାଜୀ ଶବ୍ଦକୋଶ ଅନୁସାରେ ଈଂରାଜୀ ଶବ୍ଦ  " "  ଆସାମିଆ ବା ତାହାର ନିକଟବର୍ତ୍ତୀ କୌଣସି ଭାଷାରୁ ଉଦ୍ଧୃତ । ଅନ୍ୟ ଗିବନ୍‍ମାନଙ୍କ ପରି ହୁଲକ୍ ଗିବନ୍‍ମାନେ ମଧ୍ୟ ଦିବାଚର ଓ ବୃକ୍ଷବାସୀ । ନିଜର ଲମ୍ବା ଲମ୍ବା ହାତ ସହାୟତାରେ ଏମନେ ଅନାୟାସରେ ଗଛରୁ ଗଛକୁ ଲମ୍ଫ ମାରି ପାରନ୍ତି । ହୁଲକ୍ ଗିବନ୍‍ମାନେ ଯୁଗଳରେ ରହନ୍ତି ଓ ସାରା ଜୀବନ ଗୋଟିଏ ସାଥୀ ପ୍ରତି ଅନୁଗତ ହୋଇ ରହିଥାନ୍ତି । ଗୋଟିଏ ଗିବନ୍ ଯୋଡ଼ି ନିଜ କ୍ଷେତ୍ର ମଧ୍ୟ ନିୟନ୍ତ୍ରଣ କରନ୍ତି । ଏମାନେ ବଡ଼ ପାଟିରେ ଶବ୍ଦ କରି ନିଜ ପରିବାରର ସଦସ୍ୟକୁ ଠାବ କରନ୍ତି ଓ ଅନୁପ୍ରବେଶକାରୀ ଗିବନ୍‍ମାନଙ୍କୁ ଘଉଡ଼ାଇବାକୁ ଚେଷ୍ଟା କରନ୍ତି । ନାଗା ଜନଜାତି ପରି ଶିକାର ଉପରେ ନିର୍ଭରଶୀଳ ପାହାଡ଼ୀ ଲୋକେ ଏହି ଗିବନ୍‍ମାନଙ୍କ ଡାକର ଅବିକଳ ଅନୁକରଣ କରପାରନ୍ତି । ଏହି ହୁଲକ୍ ଗିବନ୍‍ମାନେ ମୁଖ୍ୟତଃ ପତ୍ର, ଫଳ ଓ ଛୋଟ ପୋକ ଯୋକ ଖାଆନ୍ତି । ହୁଲକ୍ ଗିବନ୍‍ର ଗର୍ଭ ଧାରଣ ସମୟ ପ୍ରାୟ ୭ ମାସ ଓ ନବଜାତ ଶାବକ ଗିବନ୍‍ର ରଙ୍ଗ କ୍ଷୀର ପରି ଧଳା ବା ପାଉଁଶିଆ ହୋଇଥାଏ । ୬ ମାସ ବୟସରେ ଅଣ୍ଡିରା ଶାବକର ଦେହର ରଙ୍ଗ ଗାଢ଼ ବା କଳା ହେବା ଆରମ୍ଭ କରେ । ମାଈ ଶାବକର ରଙ୍ଗ ପାଉଁଶିଆ ହୋଇ ରହିଯାଏ । ପ୍ରାୟ ୯ ମାସ ପରେ ହୁଲକ୍ ଗିବନ୍ ଶାବକମାନେ ପରିପକ୍ୱତା ଲାଭ କରନ୍ତି ଓ ସେମାନଙ୍କ ଶରୀରର ରଙ୍ଗ ନିଜ ପରିବର୍ତ୍ତନ ଚକ୍ରର ଶେଷ ଅବସ୍ଥାରେ ରହିଥାଏ । ହୁଲକ୍ ଗିବନ୍‍ମାନଙ୍କ ଜୀବନ କାଳ ପ୍ରାୟ ୨୫ ବର୍ଷ । ଅଧିବାସ ଉତ୍ତର-ପୂର୍ବ ଭାରତରେ ବ୍ରହ୍ମପୁତ୍ର ନଦୀର ଦକ୍ଷିଣ ଓ ଦିବାଂଗ୍ ନଦୀର ପୂର୍ବ ପଟେ ହୁଲକ୍ ଗିବନ୍‍ମାନେ ବହୁ ସଂଖ୍ୟାରେ ଦେଖାଯାନ୍ତି । ହୁଲକ୍ ଗିବନ୍‍ମାନଙ୍କ ବସବାସ କ୍ଷେତ୍ର ହେଉଛି ଉତ୍ତର-ପୂର୍ବ ଭାରତର ସମଗ୍ର ସପ୍ତ ଭଗିନୀ ରାଜ୍ୟ ; ଯଥା : ଅରୁଣାଚଳ ପ୍ରଦେଶ, ଆସାମ, ମଣିପୁର, ମେଘାଳୟ, ମିଜୋରାମ, ନାଗାଲ୍ୟାଣ୍ଡ୍ ଓ ତ୍ରିପୁରା । ହୁଲକ୍ ଗିବନ୍‍କୁ ଅରୁଣାଚଳ ପ୍ରଦେଶର  ପ୍ରାଦେଶିକ ପଶୁ ର ମାନ୍ୟତା ମିଳିଛି । ବର୍ଗୀକରଣ ଗତ କିଛି ବର୍ଷ ଧରି ଗିବନ୍‍ମାନଙ୍କ ବର୍ଗୀକରଣରେ ବାରମ୍ବାର ପରିବର୍ତ୍ତନ ହୋଇଛି । ପାରମ୍ପରିକ ଭାବେ, ସିଆମାଂଗ୍ ବ୍ୟତୀତ ଅନ୍ୟ ସମସ୍ତ ଗିବନ୍‍ଙ୍କୁ ହାଇଲୋବେଟ୍‍ସ୍  (ଈଂରାଜୀରେ ) ଶ୍ରେଣୀଭୁକ୍ତ କରାଯାଇଥିଲା  । କିନ୍ତୁ କେତେକ ଗବେଷଣା ପରେ ପ୍ରଥମେ ପ୍ରଜାତିକୁ ମିଶାଇ ଏହି ଶ୍ରେଣୀକୁ ତିନୋଟି ଉପ-ଶ୍ରେଣୀରେ ଓ ବୁନୋପିଥେକସ୍  ର ଆବିଷ୍କାର ପରେ ଚାରୋଟି ଉପ-ଶ୍ରେଣୀରେ ବିଭକ୍ତ କରାଗଲା । ଗିବନ୍ ପରିବାରର ଏହି ଚାରୋଟି ଉପ-ଶ୍ରେଣୀକୁ ପରେ ପ୍ରଜାତି ମାନ୍ୟତା ମିଳିଲା । ତେବେ ଚୀନର ସିଜୁଆନ୍ ଅଞ୍ଚଳରେ ପୂର୍ବେ ବାସ କରୁଥିବା କିନ୍ତୁ ବର୍ତ୍ତମାନ ବିଲୁପ୍ତ ବୁନୋପିଥେକସ୍ ସେରିକସ୍ ନାମକ ଏକ ବଣମଣିଷ ହିଁ ବର୍ତ୍ତମାନ ଦୃଶ୍ୟମାନ ବୁନୋପିଥେକସ୍‍ର ମୂଳ ପ୍ରଜାତି ବୋଲି କୁହାଯାଏ । ହୁଲକ୍ ପ୍ରଜାତି ଓ ବୁ. ସେରିକସ୍ ପ୍ରଜାତି ଯଥେଷ୍ଟ ଭିନ୍ନ ବୋଲି ଜଣା ପଡ଼ିଲା ପରେ  ହୁଲକ୍  ନାମ ସ୍ୱତନ୍ତ୍ର ପ୍ରଜାତିରେ ହୁଲକ୍ ଗିବନ୍‍ମାନଙ୍କୁ ସ୍ଥାନ ଦିଆଯାଇଛି । ଏହି ପ୍ରଣାଳୀରେ ହୁଲକ୍ ଗିବନ୍‍ମାନଙ୍କ ଦୁଇ ଉପ-ପ୍ରଜାତି ପ୍ରଜାତିର ମାନ୍ୟତା ପାଇଛନ୍ତି । ସଦ୍ୟ ଅନ୍ୱେଷଣରୁ ଉତ୍ତର-ପୂର୍ବ ଭାରତରେ  ମିଶ୍ମି ପାହାଡ଼ ହୁଲକ୍   (ଈଂରାଜୀରେ ) ନାମକ ଏକ ନୂତନ ପ୍ରଜାତି ଚିହ୍ନଟ କରଯାଇଛି  । ୨୦୧୭ ମସିହାରେ ଦକ୍ଷିଣ-ପଶ୍ଚିମ ଚୀନରେ  ହୁଲକ୍ ତିଆନ୍-ଜିଂଗ୍  ନାମକ ଏକ ଉପ-ପ୍ରଜାତି ଚିହ୍ନଟ କରାଯାଇଛି ଓ ଚୀନରେ ଏହି ପ୍ରକାର ହୁଲକ୍‍ଙ୍କ ସଂଖ୍ୟା ପ୍ରାୟ ୨୦୦ ବୋଲି ଗଣନାର ଜଣା ପଡ଼ିଛି ।
ସୁନୀଲ କୁମାର ଜଣେ ଓଡ଼ିଆ କଥାଚିତ୍ର ଅଭିନେତା । ସେ ୨୦୦୪ ମସିହାରେ ହରିଭାଇ ହାରେନା କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସେ ଓଡ଼ିଆ କଥାଚିତ୍ର ସ‌ହ ବଙ୍ଗଳା ଏବଂ ମରାଠୀ ଚଳଚ୍ଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ସୁନୀଲ କୁମାର ପଶ୍ଚିମ ବଙ୍ଗରେ ଅଦ୍ରା କେନ୍ଦ୍ରିୟ ବିଦ୍ୟାଳୟରୁ ତାଙ୍କର ପାଠପଢ଼ା ଆରମ୍ଭ କରିଥିଲେ । ଏହାପରେ ସେ ଓଡ଼ିଶାର ବକ୍ସି ଜଗବନ୍ଧୁ ବିଦ୍ୟାଧର ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ଅଭିନୟ ଜୀବନ ସୁନୀଲ କୁମାର ୨୦୦୪ ମସିହାରେ ଓଡ଼ିଆ କଥାଚିତ୍ର ହରି ଭାଇ ହାରେନା ଚଳଚ୍ଚିତ୍ର ଜରିଆରେ ତାଙ୍କର ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ତାଙ୍କ ସ‌ହ ନାୟିକା ଭାବରେ ଅଭିନୟ କରିଥିଲେ ଅନୁ ଚୌଧୁରୀ । ଏହାପରେ ସେ ଜୀବନ ମୃତ୍ୟୁ, ରକତେ ଲେଖିଚି ନାଁ, ଅଗ୍ନିଶୀଖା, ତୁମକୁ ପାରୁନି ତ ଭୁଲି, ଚୁପ୍ କିଏ ଆସୁଚି, ସାତ ସୁରେ ବନ୍ଧା ଏ ଜୀବନ, ସ୍ୱୟଂସିଦ୍ଧା, ଏ ମନ ଖୋଜେ ମନ ଟିଏ, ମୁଁ ଆଶିକ୍ ମୁଁ ଆୱାରା, ମାୟା ଆଦି ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ସେ ରକତେ ଲେଖିଚି ନାଁରେ ଜଣେ ଖଳନାୟକ ଭାବରେ ଅଭିନୟ କରିଥିଲେ । ସୁନୀଲ ଓଡ଼ିଆ କଥାଚିତ୍ର ସ‌ହ ବଙ୍ଗଳା ଏବଂ ମରାଠୀ କଥାଚିତ୍ରରେ ମଧ୍ୟ ଅଭିନୟ କରିଥିଲେ । ସେ ଅପରାଧୀ ଏବଂ ୱିଇଣ୍ଡୋ କନେକ୍ସନ ବଙ୍ଗଳା କଥାଚିତ୍ରରେ ଅଭିନୟ କରିଥିଲେ । ମରାଠୀ ଚଳଚ୍ଚିତ୍ର ପୁନେ ଭାୟା ବିହାରରେ ଅଭିନୟ କରିଥିଲେ ।
ତୁ ଯେ ସେଇ, ୨୦୧୬ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ସୀତାରାମ ଅଗ୍ର‌ୱାଲ । ସାର୍ଥକ ମୁଭିଜ୍ ବ୍ୟାନରରେ ନିର୍ମିତ ହୋଇଥିଲା ଏହି କଥାଚିତ୍ରଟି । ଏହା ସାର୍ଥକର ୧୬ତମ ଚଳଚ୍ଚିତ୍ର ଥିଲା । ଏହି କଥାଚିତ୍ରର ନିର୍ଦ୍ଦେଶନା ଦେଇଥିଲେ ଅଶୋକ ପତି । ଏହି କଥାଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ନମିତା ଅଗ୍ରୱାଲ, ସୌରିନ୍ ଭଟ୍ଟ, ବାବୁଶାନ୍ ପ୍ରମୁଖ ଏହି ଚଳଚ୍ଚିତ୍ରରେ କଣ୍ଠଦାନ କରିଥିଲେ । ତାମିଲ କଥାଚିତ୍ର ରାଜାରାଣୀ ଚଳଚ୍ଚିତ୍ରର କାହାଣୀ ଉପରେ ଏହି ଚଳଚ୍ଚିତ୍ର କାହାଣୀ ପର୍ଯ୍ୟବସିତ । ଏହି କଥାଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ନାୟକ ବାବୁଶାନ୍ ଏବଂ ତାଙ୍କ ସ‌ହ ନାୟିକ ଶୀତଲ ପାତ୍ର ଏବଂ ରିୟା ଦେ ନାୟିକା ଭାବରେ ଅଭିନୟ କରିଥିଲେ । ଅଭିନେତା ଦେବାଶିଷ ଏହି ଚଳଚ୍ଚିତ୍ରରେ ଏକ ସ‌ହକାରୀ ଅଭିନେତା ଭାବରେ ଅଭିନୟ କରିଥିଲେ । ଅଭିନୟ ବାବୁଶାନ୍ ଶୀତଲ ପାତ୍ର ରିୟା ଦେ ଦେବାଶିଷ କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ନମିତା ଅଗ୍ରୱାଲ, ସୌରିନ ଭଟ୍ଟ, ବାବୁଶାନ୍ ପ୍ରମୁଖ ଏହି ଚଳଚ୍ଚିତ୍ରର ଗୀତଗୁଡ଼ିକ ଗାଇଥିଲେ ।
ଏରିବୁଲିନ, ଏକ ବିକ୍ରୟ ନାମ ହାଲାଭେନ, ହେଉଛି ଏକ ଔଷଧ ଯାହା ସ୍ତନ କର୍କଟ ଏବଂ ଲାଇପୋସାର୍କୋମା ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଅନ୍ୟାନ୍ୟ ଚିକିତ୍ସା ସବୁ ବିଫଳ ହେଲେ ଏହା ବ୍ୟବହୃତ ହୁଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କାପଣ, କେଶ ଝଡ଼ିବା, ପ୍ରାନ୍ତୀୟ ସ୍ନାୟୁ କ୍ଷତିଗ୍ରସ୍ତ, ପେଟ ଯନ୍ତ୍ରଣା, ଜ୍ୱର, ସ୍ୱଳ୍ପ ଶ୍ୱେତ ରକ୍ତ କଣିକା ଏବଂ ସ୍ୱଳ୍ପ ଲାଲ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହାଇପୋକାଲେମିଆ ବା କମ୍ ପୋଟାସିୟମ୍ ଓ ହାଇପୋକ୍ୟାଲସେମିଆ ବା କମ କ୍ୟାଲସିୟମ୍, ଏବଂ କ୍ୟୁଟି  ବିସ୍ତାର ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମାଇକ୍ରୋଟ୍ୟୁବୁଲ୍ ଇନହିବିଟର । ଆମେରିକାରେ ୨୦୨୦ ମସିହାରେ ଏବଂ ୨୦୧୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏରିବୁଲିନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୦.୮୮ ମିଗ୍ରା ଏରିବୁଲିନର ମୂଲ୍ୟ ୩୬୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୮୦ ଡଲାର ଅଟେ ।
ମୋନିକା ଓଃ ମାଇଁ ଡାର୍ଲିଙ୍ଗ, ୨୦୦୭ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ବୀଣାପାଣି ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ । ନୀଳମଣି ସାହୁ ଏହି କଥାଚିତ୍ରଟିର କାହଣୀ ରଚନା କରିଥିଲେ ଏବଂ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ହାଡ଼ୁ, ଚକ୍ରଧର ଜେନା, ହରିହର ମହାପାତ୍ର, ମାମୁନି ମିଶ୍ର, ରବି ମିଶ୍ର, ପିଣ୍ଟୁ ନନ୍ଦ, ରଚିତା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
୧୯୯୮   ଗ୍ରେଗୋରି ପାଞ୍ଜି ଅନୁସାରେ ଗୁରୁବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1998 ବର୍ଷ, 2 ଶହସ୍ରାବ୍ଦର 998 ବର୍ଷ, 20 ଶତାବ୍ଦୀର 98 ବର୍ଷ, ଏବଂ ୧୯୯୦ ଦଶକର 9 ବର୍ଷ ଥିଲା ।
ଓଁ ନମଃ ଶିବାୟ ୨୦୧୦ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଗିରିଧାରୀ ମଲ୍ଲିକ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରବିନ୍ଦ୍ର ପ୍ରଧାନ ଏହି କଥାଚିତ୍ରଟିର କାହାଣୀ ଏବଂ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବବ୍‌ଲୁ । ଅଭିନେତ୍ରୀ ରାଲି ନନ୍ଦ ଏହି କଥାଚିତ୍ରଟିରେ ଦ୍ୱେତ ଭୂମିକାରେ ଅଭିନୟ କରିଥିଲେ । ବିଜୟ ମହାନ୍ତି, ଅନିତା ଦାସ, ହର ପଟ୍ଟନାୟକ, ମୀନକେତନ, ଚକ୍ରଧର ଜେନା, ରତନ ମେହେର, ସଲିଲ ମିତ୍ର, ନୀଳମଣି ସାହୁ, ସଣ୍ଟୁ, ସାହେବ ସିଂହ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବବ୍‌ଲୁ ରାଲି ନନ୍ଦ ବିଜୟ ମହାନ୍ତି ଅନିତା ଦାସ ହର ପଟ୍ଟନାୟକ ମୀନକେତନ ଚକ୍ରଧର ଜେନା ରତନ ମେହେର ସଲିଲ ମିତ୍ର ନୀଳମଣି ସାହୁ ସଣ୍ଟୁ ସାହେବ ସିଂହ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଅରୁଣ ମନ୍ତ୍ରୀ, ନିର୍ମଳ ନାୟକ, ନିଜାମ୍ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ । ଅଭିଜିତ ମଜୁମଦାର, ତପୁ ମିଶ୍ର, ଉଦିତ ନାରାୟଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଏକ ପ୍ରାକୃତିକ ସଂଖ୍ୟା ଯାହା ୨ଦ୍ୱାରା ବିଭାଜ୍ୟ ଅର୍ଥାତ ୨ଦ୍ୱାରା ଭାଗ କଲେ ଭାଗଫଳ ଶୁନ  (୦) ରହେ ସେହି ସବୁ ସଂଖ୍ୟା ହେଉଛି ଯୁଗ୍ମ ସଂଖ୍ୟା  । ଏହାର ବୀପରିତ ସଜ୍ଞା ହେଉଛି ଅଯୁଗ୍ମ ସଂଖ୍ୟା । ପ୍ରତ୍ୟେକ ଯୁଗ୍ମ ସଂଖ୍ୟାର ୨ ହେଉଛି ଅନ୍ୟତଃ ଏକ ଗୁଣନୀୟକ । ଗାଣିତିକ ସଂକେତରେ ଯୁଗ୍ମ ସଂଖ୍ୟାକୁ ୨  (ଯେଉଁଠି ହେଉଛି ଏକ ପ୍ରାକୃତିକ ସଂଖ୍ୟା ) ଭାବେ ପ୍ରକାଶ କରାଯାଏ  । ଉଦାହରଣ ସ୍ୱରୁପ ୧ଠାରୁ ୩୦ ମଧ୍ୟରେ ଥିବା ଯୁଗ୍ମ ସଂଖ୍ୟାଗୁଡ଼ିକ ହେଉଛି ୨, ୪, ୬, ୮, ୧୦, ୧୨, ୧୪, ୧୬, ୧୮, ୨୦, ୨୨, ୨୪, ୨୬, ୨୮ ଏବଂ ୩୦ । ଯୁଗ୍ମସଂଖ୍ୟା ସମ୍ପର୍କିତ କିଛି ତଥ୍ୟ ଶୁନ  (୦ ) ଏକ ଯୁଗ୍ମ ସଂଖ୍ୟା, କାରଣ ଏହା ୨ଦ୍ୱାରା ବିଭାଜ୍ୟ  । ଯୁଗ୍ମ ସଂଖ୍ୟା ଗୁଡିକର କିଛି ଗାଣିତିକ ଧର୍ମ ହେଉଛି: ଦୁଇଟି ଯୁଗ୍ମ ସଂଖ୍ୟାର ଯୋଗ କିମ୍ବା ବିୟୋଗ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଯୁଗ୍ମ   ଯୁଗ୍ମ ଯୁଗ୍ମ ଗୋଟିଏ ଯୁଗ୍ମ ସଂଖ୍ୟା ଏବଂ ଗୋଟିଏ ଅଯୁଗ୍ମ ସଂଖ୍ୟା ମଧ୍ୟରେ ଯୋଗ କିମ୍ବା ବିୟୋଗ ଫଳରେ ଉତ୍ତର ସର୍ବଦା ଅଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଯୁଗ୍ମ   ଅଯୁଗ୍ମ ଅଯୁଗ୍ମ ଦୁଇଟି ଯୁଗ୍ମ ସଂଖ୍ୟାର ଗୁଣନ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ । ଗାଣିତିକ ସଂକେତରେ : ଯୁଗ୍ମ   ଯୁଗ୍ମ ଯୁଗ୍ମ ଗୋଟିଏ ଯୁଗ୍ମ ସଂଖ୍ୟା ଏବଂ ଗୋଟିଏ ଅଯୁଗ୍ମ ସଂଖ୍ୟା ମଧ୍ୟରେ ଗୁଣନ ଫଳରେ ଉତ୍ତର ସର୍ବଦା ଯୁଗ୍ମ ସଂଖ୍ୟା ମିଳିଥାଏ ।
ତେଜରାଜ ମାଝି  (୨୬ ଅଗଷ୍ଟ ୧୯୪୭ - ୧୬ ମଇ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ନର୍ଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତେଜରାଜ ମାଝି ୧୯୪୭ ମସିହାର ଅଗଷ୍ଟ ୨୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରଘୁମଣି ମାଝି ଓ ପତ୍ନୀଙ୍କ ନାମ ରୁକୁଣୀ ମାଝି । ରାଜନୈତିକ ଜୀବନ ତେଜରାଜ ମାଝି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ତେଜରାଜ ମାଝି ୨୦୦୯ ମସିହାର ମଇ ୧୬ ତାରିଖରେ ୬୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମାୟାଧର ସିଂହ ଜଣେ ଓଡ଼ିଆ ରାଜନୀତିଜ୍ଞ । ମାୟାଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୫୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ମାୟାଧର ଧର୍ମଶାଳା ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମାୟାଧର ସିଂହଙ୍କ ବାପାଙ୍କ ନାମ ଗୁହିଗୁମାନ ସିଂହ ଏବଂ ପତ୍ନୀଙ୍କ ନାମ ରମାରାଣୀ ସିଂହ । ମାୟାଧରଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍‌ରୁ କମ । ରାଜନୈତିକ ଜୀବନ ମାୟାଧର ସିଂହ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ମୋବୋସର୍ଟିନିବ  (ଇଂରାଜୀ ଭାଷାରେ ), ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଅଣ-ଛୋଟ କୋଷ ଫୁସଫୁସ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଆଗେଇ ଯାଇଥିବା ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟର   ଏକ୍ସନ୍ ୨୦ ଇନର୍ସନ ମ୍ୟୁଟେସନ୍ ସହିତ ଥିବା ମାମଲାଗୁଡ଼ିକ ପାଇଁ ବ୍ୟବହୃତ ହୁଏ । ଏହାକୁ ଦିନକୁ ଥରେ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ରାସ, ଅଇ, ପାଟିର ପ୍ରଦାହ, ବାନ୍ତି, ଭୋକ କମିବା, ଆଙ୍ଗୁଠି ନଖ ସଂକ୍ରମଣ, ଥକ୍କାଣ, ଶୁଷ୍କ ଚର୍ମ ଏବଂ ମାଂସପେଶୀ-ଅସ୍ଥି ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା, କମ୍ ରକ୍ତ ପୋଟାସିୟମ୍, ଅଗ୍ନାଶୟ ପ୍ରଦାହ, ନିମୋନାଇଟିସ୍ ଏବଂ କ୍ୟୁଟିସି   ବିସ୍ତାର ପରି ହୃତପିଣ୍ଡ ସମସ୍ୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଟାଇରୋସିନ କାଇନେଜ ଇନହିବିଟର ଯାହା ଏକ୍ସନ୍   ୨୦ ଅଞ୍ଚଳରେ ମ୍ୟୁଟେସନ୍ ବହନ କରୁଥିବା ଏପିଡର୍ମାଲ୍ ଅଭିବୃଦ୍ଧି ଫ୍ୟାକ୍ଟର୍ ରିସେପ୍ଟରକୁ   ବିଶେଷ ଭାବରେ ପ୍ରତିରୋଧ କରିଥାଏ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ମୋବୋକ୍ରେଟିନିବ ଅନୁମୋଦିତ ହୋଇଥିଲା । ଏହା ବ୍ରିଟେନରେ ଉପଲବ୍ଧ ଥିବାବେଳେ ଏହା ୟୁରୋପରେ ଅନୁମୋଦିତ ନୁହେଁ । ଯୁକ୍ତରାଜ୍ୟରେ ୨୦୨୨ ସୁଦ୍ଧା ଏକ ମାସର ଔଷଧ ଖର୍ଚ୍ଚ ପ୍ରାୟ ୭୮୦୦ ପାଉଣ୍ଡ ଅଟେ ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୪୬୦୦ ଡଲାର ଅଟେ ।
ବିରଭଦ୍ର ବିଦ୍ୟାପୀଠ , ପୁରୀ ଜିଲ୍ଲାର କାକଟପୁର ପଂଚାୟତ ସମିତି ଅଧିନସ୍ଥ ବାଙ୍ଗୁରୀଗାଁଠାରେ ଥିବା ଏକ ଊଚ ବିଦ୍ୟାଳୟ। ଏହା ବାଙ୍ଗୁରୀଗାଁର ପୂର୍ବତନ ଜମିଦାର ତଥା ସମାଜସେବୀ ବିରଭଦ୍ରଙ୍କ ନାମରେ ନାମିତ ହୋଇଛି। ଏହା ୧୯୬୨ ମସିହାରେ ପ୍ରତିଷ୍ଟା ହୋଇଥିଲା । ଏଠାରେ ଅଷ୍ଟମ ଶ୍ରେଣୀଠାରୁ ଦଶମ ଶ୍ରେଣୀ ପର୍ଯ୍ୟନ୍ତ ଶ୍ରେଣୀ ରହିଛି। ଏହା ପୁରୀଠାରୁ ୫୪ କିଲୋମିଟର ଓ କାକଟପୁରଠାରୁ ୭ କିଲୋମିଟର ପରେ ଅବସ୍ଥିତ। ଏଠାରେ ପ୍ରାୟ ୧୨ଟି ଗ୍ରାମର ପିଲା ଅଧୟନ କରିଥାନ୍ତି। ଏକ ଉଚ୍ଚ ମାନର ବିଦ୍ୟାଳୟ ଭାବରେ ଏହାର ନାମ ରହିଛି।
ସୋନିକା ରାୟ  (ଜନ୍ମ: ୧୦ ଅପ୍ରେଲ ୧୯୯୪) ଜଣେ ଓଡ଼ିଆ ମଡେଲ ଏବଂ ଓଡ଼ିଆ କଥାଚିତ୍ର ଅଭିନେତ୍ରୀ  । ସେ ୨୦୧୭ରେ ମିସ୍ ଏସିଆ ପ୍ୟାସିଫିକ୍ ପ୍ରତିଯୋଗିତାରେ ବିଜେତା ହୋଇଥିଲେ । ୨୦୧୪ରେ ମିସ୍ ଓଡ଼ିଶା ପ୍ରତିଯୋଗିତାର ସେ ପ୍ରଥମ ରନର୍ସଅପ୍ ହୋଇଥିଲେ । ସେ ଓଡ଼ିଆ କଥାଚିତ୍ର ରଙ୍ଗିଲା ବାବା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପ୍ରାରମ୍ଭିକ ଜୀବନ ସୋନିକା ୧୦ ଅପ୍ରେଲ ୧୯୯୪ରେ କଟକରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ସୌମିତ୍ର ରାୟ କଟକ ବୋର୍ଡ଼ ଅଫିସ୍‌ରେ କାର୍ଯ୍ୟ କରୁଥିଲେ । ତେଣୁ ତାଙ୍କର ପିଲାଦିନ କଟରେ କଟିଥିଲା । ସୋନିକା ପିଲାଦିନରୁ ତାଙ୍କ ମାଆଙ୍କୁ ହରାଇଥିଲେ ଏବଂ ପରେ ସେ ଅଳ୍ପ ବୟସରେ ମଧ୍ୟ ତାଙ୍କ ପିତାଙ୍କ ହରାଇଥିଲେ । ସେ କେନ୍ଦ୍ରୀୟ ବିଦ୍ୟାଳୟରେ ପାଠ ପଢ଼ୁଥିଲେ । ସେହି ସମୟରେ ସେ କଳା ବିକାଶ କେନ୍ଦ୍ରରେ ଓଡ଼ିଶୀ ନୃତ୍ୟ କରୁଥିଲେ । ସେ ଗୁରୁ ଲକି ପ୍ରଜ୍ଞା ପ୍ରତିଷ୍ଠିତ ମହାନ୍ତିଠାରୁ ପ୍ରାୟ ତନିବର୍ଷ ଓଡ଼ିଶୀ ଶିକ୍ଷା କରିଥିଲେ । ଏହାପରେ ସେ ପଦ୍ମଶ୍ରୀ କୁମକୁମ ମହାନ୍ତିଙ୍କ ଶିକ୍ଷାକେନ୍ଦ୍ରରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ମଡେଲିଂ ସୌନ୍ଦର୍ଯ୍ୟ ପ୍ରତିଯୋଗିତାରେ ଭାଗନେବା ପାଇଁ ସୋନିକା ୨୦୧୪ରେ ପ୍ରଶିକ୍ଷଣ ନେବା ଆରମ୍ଭ କରିଥିଲେ । ୨୦୧୪ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ସେ ପ୍ରଥମେ ଭାଗନେଇଥିଲେ । ଏହାପରେ ସେ ମିସ୍ ଓଡ଼ିଶା ଓଡ଼ିଶା ପ୍ରତିଯୋଗିତାରେ ଭାଗନେଇଥିଲେ । ଏହି ପ୍ରତିଯୋଗିତାରେ ସେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ ଏବଂ ପ୍ରଥମ ରନର୍ସଅପ୍ ହୋଇଥିଲେ । ୨୦୧୫ରେ ସେ ଫେମିନ୍ ମିସ୍ ଇଣ୍ଡିଆରେ ପୁଣିଥରେ ଭାଗନେଇଥିଲେ ଏବଂ ଫାଇନାଲଯାଏଁ ଯାଇଥିଲେ । ୨୦୧୬ ମସିହାରେ ଅନୁଷ୍ଠିତ ମିସ୍ ଆର୍ଥ ଇଣ୍ଡିଆରେ ସୋନିକା ଭାଗନେଇଥିଲ ଏବଂ ଶ୍ରେଷ୍ଠ ୬ ଜଣଙ୍କ ମଧ୍ୟରେ ସେ ରହିଥିଲେ । ୨୦୧୭ରେ ଅନୁଷ୍ଠିତ ଫେମିନା ମିସ୍ ଇଣ୍ଡିଆରେ ସେ ଭାଗନେଇଥିଲେ ଏବଂ ଓଡ଼ିଶାର ପ୍ରତିନିଧିତ୍ୱ କରିଥିଲେ । ଏହାପରେ ଏସିଆ ପାସିଫିକ୍ ପିଜାଣ୍ଟା ତରଫରୁ ତାଙ୍କୁ ସୁଯୋଗ ମିଳିଥିଲା । ସେ ମିସ୍ ଏସିଆ ପ୍ୟାସିଫିକ୍ ୨୦୧୭ର ବିଜୟିନୀ ହୋଇଥିଲେ । ନଭେମ୍ବର ଦ୍ୱିତୀୟ ସପ୍ତାହରେ ଫିଲିପାଇନ୍ସରେ ଅନୁଷ୍ଠିତ ହେବାକୁ ଥିବା ଏସିଆ ପ୍ୟାସିଫିକ୍ ଇଣ୍ଟରନ୍ୟାସ୍ନାଲ ପ୍ରତିଯୋଗିତା ୨୦୧୭ରେ ସୋନିକା ଭାରତକୁ ପ୍ରତିନିଧିତ୍ୱ କରିବେ । ମିସ୍ ଇଣ୍ଡିଆ ଏସିଆ ପ୍ୟାସିଫିକ୍ ଇଣ୍ଟରନ୍ୟାସ୍ନାଲ ପ୍ରତିଯୋଗିତା ପାଇଁ ସାରା ଦେଶରୁ ପ୍ରାୟ ୪୦ଟି ପ୍ରୋଫାଇଲ ଆସିଥିଲା । ୪୦ଟି ପ୍ରୋଫାଇଲ ମଧ୍ୟରୁ ବିଚାରକମାନେ ୭ଟି ପ୍ରୋଫାଇଲକୁ ବାଛିଥିଲେ । ସେହି ୭ ଜଣଙ୍କ ମଧ୍ୟରୁ କ୍ରାଉନ ପାଇବାରେ ସଫଳ ହୋଇଥିଲେ ସୋନିକା । ଅଭିନୟ ସୋନିକା ଓଡ଼ିଆ କଥାଚିତ୍ର ରଙ୍ଗିଲା ବାବା ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ କରିଥିଲେ । ଏହା ତାଙ୍କର ପ୍ରଥମ ଚଳଚ୍ଚିତ୍ର ଥିଲା । ସେହି ସମୟର ଚର୍ଚ୍ଚିତ ତ‌ଥା ଦର୍ନିତୀଗ୍ରସ୍ତ ବାବା ସାରଥିଙ୍କ ଉପରେ ନିର୍ମତ ହୋଇଥିଲା ଏହି ଚଳଚ୍ଚିତ୍ରଟି । ନିର୍ଦ୍ଦେଶକ ସଞ୍ଜୟ ନାୟକ ଏହି ଚଳଚ୍ଚିତ୍ରଟି ନିର୍ମାଣ କରିଥିଲେ । ଏହି ଚଳଚ୍ଚିତ୍ରଟିରେ ସୋନିକାଙ୍କ ବିପକ୍ଷରେ ନାୟକ ଥିଲେ ଅଭିନେତା ଚନ୍ଦନ କର । କୁନା ତ୍ରିପାଠୀ, ଗୁଡ୍ଡୁ, ଜୀବନ ପଣ୍ଡା, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିରେ ଅଭିନୟ କରିଥିଲେ । ସେ ସୀତା କଲ୍ୟାଣମ୍ ଚଳଚ୍ଚିତ୍ର ଜରିଆରେ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିବାକୁ ଯାଉଛନ୍ତି । ଏହି କଥାଚିତ୍ରଟିର ସୁଟିଂ ଚାଲୁଛି ।
କ୍ଲାଇନଫେଲ୍ଟର ସିଣ୍ଡ୍ରୋମ  ଇଂରାଜୀରେ ବା  '   ବା 47,ଏକ ଲକ୍ଷଣ ସେଟର ନାମ ଯାହା ପୁରୁଷମାନଙ୍କର ଦୁଇଟି କ୍ରୋମୋଜୋମଦ୍ୱାରା ସଂଘଟିତ ହୁଏ । ଏହାର ପ୍ରଧାନ ଲକ୍ଷଣ ହେଲା ପ୍ରଜନନ ଅକ୍ଷମତା । ଅଧିକାଂଶ ସମୟରେ ଆକ୍ରାନ୍ତ ଲୋକ ନିଜେ କିଛି ଅସୁବିଧା ଥିବା କଥା ଜାଣିପାରନ୍ତି ନାହିଁ । ବେଳେ ବେଳେ ଲକ୍ଷଣ ପରିଷ୍ଫୁଟ ହୁଏ ଓ ଦୁର୍ବଳ ମାଂସପେଶୀ, ଅଧିକ ଉଚ୍ଚତା, ସ୍ୱଳ୍ପ ଦେହ ରୁମ, ଛୋଟ ଯୌନାଙ୍ଗ, ସ୍ତନ ବୃଦ୍ଧି, ଯୌନ‌କ୍ରିୟା ନିମନ୍ତେ ଅରୁଚି ଓ କୋଅର୍ଡ଼ିନେସନ ଅଭାବ ଆଦି ଲକ୍ଷଣ ଦେଖାଯାଏ । ଯୌନପରିପକ୍ୱତା   ସମୟରେ ଏହି ଲକ୍ଷଣ ସମସ୍ତ ଥିବା ଲକ୍ଷ କରାଯାଏ । ସେମାନଙ୍କର ସାଧାରଣ ବୁଦ୍ଧି ଥାଏ କିନ୍ତୁପଢ଼ିବା ଅକ୍ଷମତା ଓ କ‌ହିବା ଅସୁବିଧା ଦେଖାଯାଏ । ତିନି ବା ତାଠାରୁ ଅଧିକ କ୍ରୋମୋଜୋମ ଥିଲେ ଲକ୍ଷଣ ଅଧିକ ଗମ୍ଭୀର ହୁଏ । କ୍ଲାଇନଫେଲ୍ଟର ସିଣ୍ଡ୍ରୋମ ଲକ୍ଷହୀନ   ଭାବରେ ହୁଏ । ବୟସ୍କ ମାତା ଥିଲେ ଏହି ରୋଗ ସଙ୍କଟ ସାମାନ୍ୟ ଅଧିକ ରହେ । ଏହା ବଂଶଗତ ନୁହେଁ ଓ ପିତାମାତାଙ୍କଠାରୁ ଉତ୍ତରାଧିକାର ସୂତ୍ରରେ ଆସେନାହିଁ । ଏହି ରୋଗୀର ଜୀବକୋଷରେ ୩୬ କ୍ରୋମୋଜୋମ ଥିବା ସ୍ଥାନରେ ଏହି ରୋଗୀର ୩୭ କ୍ରୋମୋଜୋମ ଥାଏ, କ୍ରୋମୋଜୋମ ସ‌ହିତ ଗୋଟିଏ ଅଧିକ କ୍ରୋମୋଜୋମ ଥାଏ । କାରିଓଟାଇପ ଭଳି ଜେନେଟିକ ପରୀକ୍ଷା ସାହାଯ୍ୟରେ ଏହି ରୋଗ ନିର୍ଣ୍ଣୟ କରାଯାଏ । ଏହି ରୋଗ ଆରୋଗ୍ୟସାଧ୍ୟ ନ ହେଲେ ମଧ୍ୟ କେତେକ ଚିକିତ୍ସାଦ୍ୱାରା ଉପକାର ମିଳେ । ଫିଜିଓଥାରାପି, ବାକ୍ ଓ ଭାଷା ଥେରାପି, କାଉନସେଲିଙ୍ଗ ଶିକ୍ଷା ପ୍ରଣାଳୀ ସୁବ୍ୟବସ୍ଥା କଲେ ଉପକାର ମିଳେ । ଟେସ୍ଟୋସ୍ଟେରନ ସ୍ତର କମ ଥିଲେ ଟେସ୍ଟୋସ୍ଟେରନ ପୁନଃସ୍ଥାପନ କରାଯାଏ । ବର୍ଦ୍ଧିତ ସ୍ତନ ଅପରେଶନ କରି କାଢ଼ିଦିଆଯାଏ । ସ‌ହ‌ଯୋଗ ପ୍ରଜନନ ଟେକନୋଲୋଜି ପଦ୍ଧତିରେ ଅର୍ଦ୍ଧେକ ସଂଖ୍ୟକ ରୋଗୀମାନଙ୍କର ସନ୍ତାନ ଜନ୍ମ ହୁଏ । ଏହି ରୋଗରେ ଆୟୁଷ ସାଧାରଣ ଥାଏ । କ୍ଲାଇନଫେଲ୍ଟର ସିଣ୍ଡ୍ରୋମ ଏକ ସାଧାରଣ କ୍ରୋମୋଜୋମ ରୋଗ, ପ୍ରତି ୫୦୦ରୁ ୧୦୦୦ ଜୀବନ୍ତ ପୁଅ ଜନ୍ମରେ ଜଣେ ଆକ୍ରାନ୍ତ ହୁଏ । ସନ ୧୯୪୦ରେ ହାରି କ୍ଲାଇନଫେଲ୍ଟର ଏହି ରୋଗ ପ୍ରଥମେ ଚିହ୍ନଟ କରିଥିଲେ । ସନ ୧୯୫୬ରେ ଅଧିକ କ୍ରୋମୋଜୋମ ଚିହ୍ନଟ ହୋଇଥିଲା । ମୂଷା ଦେହରେ ସିଣ୍ଡ୍ରୋମ ହୁଏ, ତେଣୁ ଏମାନଙ୍କୁ ଗବେଷଣା ମଡେଲ କରାଯାଏ ।
ଇନ୍ଦୁ ମିଶ୍ର  (ଜନ୍ମ: ୧ ମଇ ୧୯୫୭), ଜଣେ ଓଡ଼ିଆ ପ୍ରାବନ୍ଧିକା ଓ ସମାଲୋଚିକା  । ସେ ବୃତ୍ତିରେ ଜଣେ ଅଧ୍ୟାପିକା ଥିଲେ ଓ ରମାଦେବୀ ମହିଳା ମହାବିଦ୍ୟାଳୟ ଆଦି ଅନୁଷ୍ଠାନରେ ଶିକ୍ଷାଦାନ କରିଥିଲେ ।
ବାଲାଘାଟ ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ମଧ୍ୟପ୍ରଦେଶର ବଲଘତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାଲାଘାଟ ୨୧.୮୧୬୭ ଉତ୍ତର ଅକ୍ଷାଂଶ ଓ ୮୦.୧୮୪୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୯୮୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାଲାଘାଟ ସହରର ମୋଟ ଜନସଂଖ୍ୟା ୧୫୪୦୦ ଅଟେ । ସେଥି ମଧ୍ୟରୁ ୫୦.୯୪% ଜଣ ପରୁଷ ହୋଇଥିବା ବେଳେ ୪୯.୦୬% ଜଣ ନାରୀ ଅଟନ୍ତି । ବାଲାଘାଟର ସାକ୍ଷରତା ହାର ୬୬.୫୪% ଅଟେ । ଏହା ଜାତୀୟ ହାରଠାରୁ ୧.୭୦% ପ୍ରତିଶତ କମ ଅଟେ । ସେଥିରୁ ୩୮.୦୨% ପ୍ରତିଶତ ପୁରୁଷ ଓ ୨୮.୫୨% ନାରୀ ଅଟନ୍ତି । ୧୩.୭୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ବାଲାଘାଟର ସରକାରୀ ଭାଷା ଅଟେ ।
ଲାଲା ବୀରେନ ରାୟ ଜଣେ ନାଟ୍ୟ ନିର୍ଦ୍ଦେଶକ । ସେ ଉଭୟ ମଞ୍ଚ ଓ ଯାତ୍ରା ନାଟକରେ ନିର୍ଦ୍ଦେଶନା ଦିଅନ୍ତି । ୨୦୨୨ ମସିହାରେ ମଞ୍ଚସ୍ଥ ଐତିହାସିକ ମଞ୍ଚ ନାଟକ ଆହେ ନୀଳଶଇଳ ତାଙ୍କରି ନିର୍ଦ୍ଦେଶନାରେ ପ୍ରସ୍ତୁତ ହୋଇଥିଲା । ସେ ମଞ୍ଚନାଟକ ଅନୁଷ୍ଠାନ ଓଡ଼ିଶା ନାଟ୍ୟ ସଂଘର ସମ୍ପାଦକ ଓ ରାଜ୍ୟ ଟେଲି ପୁରସ୍କାରର ବିଚାରକ ଭାବରେ ମଧ୍ୟ କାର୍ଯ୍ୟ କରିଛନ୍ତି ।
ଟେକୋଭିରିମାଟ  (ଇଂରାଜୀ ଭାଷାରେ ), ଏହାର ଏକ ବେପାର ନାମ, ହେଉଛି ଏକ ଭୂରାଣୁରୋଧୀ ଔଷଧ ଯାହା ବସନ୍ତ ରୋଗର ଚିକିତ୍ସା ପାଇଁ ବ୍ୟବ‌ହାର କରାଯାଏ  । ଅନ୍ୟାନ୍ୟ ବ୍ୟବହାରରେ ମଙ୍କିପକ୍ସ, କାଓପକ୍ସ ଏବଂ ବସନ୍ତ ଟିକା ଇତ୍ୟାଦି ରୋଗମାନ ଜଟିଳ ହେଲେ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡବିନ୍ଧା ଏବଂ ପେଟ ଯନ୍ତ୍ରଣା ହୋଇପାରେ । ଏହାର କୌଣସି ଗମ୍ଭୀର ପାର୍ଶ୍ୱ ପ୍ରତିକ୍ରିୟା ଦେଖାଯାଇ ନାହିଁ । ଏହା ଅର୍ଥୋପକ୍ସଭୂତାଣୁ ଭିପି୩୭  ( 37) ପ୍ରୋଟିନ‌କୁ ଅବରୋଧ କରି କାର୍ଯ୍ୟକ୍ଷମ ହୁଏ ଯାହା ଭୂତାଣୁକୁ ଜୀବକୋଷ ଛାଡିବାକୁ ରୋକିଥାଏ  । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ବସନ୍ତ ରୋଗ ପାଇଁ ବ୍ୟବହାର କରିବାକୁ ଟେକୋଭିରିମାଟ ପ୍ରଥମ ଔଷଧ ଭାବରେ ଅନୁମୋଦିତ ହୋଇଥିଲା ଦୈବାତ୍ ବସନ୍ତ ରୋଗର ପୁନଃ ଆବିର୍ଭାବ ହେଲେ ଯୁକ୍ତରାଷ୍ଟ୍ରର ଷ୍ଟ୍ରାଟେଜିକ୍ ନ୍ୟାସନାଲ ଷ୍ଟକପାଇଲରେ   ତାହାର ଚିକିତ୍ସା ନିମନ୍ତେ ଦୁଇ ନିୟୁତ ମାତ୍ରା ଗଚ୍ଛିତ ଅଛି । ୨୦୨୧ ସୁଦ୍ଧା ଏହା ୟୁରୋପରେ ଅନୁମୋଦିତ ହୋଇ ନାହିଁ ।
ଆଘ୍ରାଣହାନୀ  (ଇଂରାଜୀ ଭାଷାରେ ) ରୋଗରେଏକ ବା ଏକାଧିକ ଗନ୍ଧ ଚିହ୍ନଟ କରିବାର କ୍ଷମତା ନଷ୍ଟ ହୋଇଯାଏ  ଏହା ଅସ୍ଥାୟୀ କିମ୍ବା ସ୍ଥାୟୀ ହୋଇପାରେ  କେତେକ ମାମଲା ଜନ୍ମ ସମୟରେ ଉପସ୍ଥିତ ଥିବାବେଳେ ଅନ୍ୟଗୁଡିକ ଜୀବନରେ ଅର୍ଜନ କରାଯାଇଥାଏ  କ୍ଷତିକାରକ ଗନ୍ଧ ଚିହ୍ନଟ କରିବାରେ ଅକ୍ଷମତା ବିପଜ୍ଜନକ ହୋଇପାରେ ଏବଂ ଖାଦ୍ୟର ଉପଭୋଗ ପ୍ରଭାବିତ ହୋଇପାରେ। ପ୍ରାୟ ୫୦%ରୁ ୭୦% ରୋଗୀଙ୍କର ନାକ ଅବରୋଧ ହେତୁ ହୋଇଥାଏ, ଯେପରିକି ପ୍ରଦାହ କିମ୍ବା ନାକ ପଲିପ୍  ମୁଣ୍ଡ ଆଘାତ, ଅର୍ବୁଦ, ବାର୍ଦ୍ଧକ୍ୟ, ବିଷାକ୍ତ ପଦାର୍ଥ କିମ୍ବା କେତେକ ଜେନେଟିକ୍ ଅବସ୍ଥା ହେତୁ ନିଉରନ ପ୍ରଭାବିତ ହୋଇ କେତେକ ମାମଲା ହୋଇଥାଏ  କୋଭିଡ-୧୯ର ଏକ ଲକ୍ଷଣ ମଧ୍ୟ ହୋଇପାରେ, ବିଶେଷତଃ ସାମାନ୍ୟ ସଂକ୍ରମଣର ପ୍ରାରମ୍ଭରେ  ଏହାର ମୂଳ କାରଣ ନିର୍ଣ୍ଣୟ କରିବା ଅନ୍ୟ ଲକ୍ଷଣ ଏବଂ ପରୀକ୍ଷାକୁ ଧ୍ୟାନରେ ରଖାଯାଏ । କେତେକ କେନ୍ଦ୍ରରେ ଅଧିକ ବିସ୍ତୃତ ବିଶ୍ଳେଷଣ କରିବାର କ୍ଷମତା ଥାଏ  ହାଇପୋସ୍ମିଆଠାରୁ ଏହା ଭିନ୍ନ ଯାହା କିଛି ବା ସମସ୍ତ ଗନ୍ଧ ପ୍ରତି ସମ୍ବେଦନଶୀଳତା ହ୍ରାସ କରିଥାଏ  ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଅନେକ କ୍ଷେତ୍ରେ ସ୍ଟିରଏଡ ନାକ ସ୍ପ୍ରେ ଏହି ରୋଗ ଉପଶମ କରିପାରେ । କିଛି ସାଇନସ୍ ସମସ୍ୟା ଥଲେ ଅସ୍ତ୍ରୋପଚାର ଏକ ବିକଳ୍ପ ହୋଇପାରେ  ନିଉରନ ଗୁଡ଼ିକର ଅକ୍ଷମତା ନିମନ୍ତେ କୌଣସି ନିର୍ଦ୍ଦିଷ୍ଟ ଚିକିତ୍ସା ନାହିଁ, ଯଦିଓ କିଛି ମାମଲା କିଛି ଦିନ ବା ବର୍ଷ ମଧ୍ୟରେ ଉନ୍ନତ ହୋଇପାରେ  ଚାଳିଶ ବର୍ଷ ବୟସରୁ ଅଧିକ ବୟସ୍କ ଲୋକଙ୍କ ମଧ୍ୟରୁ ପ୍ରାୟ ୩ରୁ ୨୦% ଲୋକ ଏହି ରୋଗଦ୍ୱାରା ପ୍ରଭାବିତ ହୁଅନ୍ତି  ସାଧାରଣତଃ ବୟସ ବୃଦ୍ଧି ସହିତ ରୋଗ ଅଧିକ ହୁଏ; ୮୦ ବର୍ଷ ବୟସ ଉପରେ ଥିବା ଲୋକଙ୍କ ମଧ୍ୟରୁ 40% ଲୋକ ପ୍ରଭାବିତ ହୋଇପାରନ୍ତି । ମୁଣ୍ଡ ଆଘାତ ଯୋଗୁ ଲଣ୍ଡନରେ ୧୮୬୪ ମସିହାରେ ଗନ୍ଧହାନୀର ଏକ ମାମଲା ହୁଘଲିଙ୍ଗ ଜାକସନ ରିପୋର୍ଟ କରିଥିଲେ
କଲିଷ୍ଟିନ, ଅନ୍ୟନାମ ପଲିମିକ୍ସିନ୍ ଇ, ଏକ ଆଣ୍ଟିବାୟୋଟିକ ଯାହା ନିମୋନିଆ ସ‌ହିତ ଅନ୍ୟାନ୍ୟ ବ‌ହୁମୂଖୀ ଗ୍ରାମ ନେଗେଟିଭ ପ୍ରତିରୋଧୀ ସଂକ୍ରମଣ ପାଇଁ ଶେଷ ଉପାୟ ଭାବରେ ବ୍ୟବହୃତ ହୁଏ  ଏହି ଜୀବାଣୁମାନଙ୍କ ମଧ୍ୟରେ ସୁଡୋମୋନାସ ଏରୁଜିନୋଷା, କ୍ଲେବସିଲା ନିମୋନି ବା ଏସିନେଟୋବାକ୍ଟର ନାମ ଉଲ୍ଲେଖ‌ଯୋଗ୍ୟ । ଏହା ଏକ ଇଞ୍ଜେକସନ ଆକାରରେ ଆସିଥାଏ ଯାହା ଶିରାଭ୍ୟନ୍ତରରେ କିମ୍ବା ମାଂସପେଶୀରେ ଦିଆଯାଇପାରେ କିମ୍ବା ପ୍ରଶ୍ୱାସରେ ନିଆଯାଉଥବା କୋଲିଷ୍ଟିମେଥେଟ୍ ସୋଡିୟମ୍ ଭାବରେ ଜଣାଶୁଣା କିମ୍ବା କୋଲିଷ୍ଟିନ ସଲଫେଟ ଆକାରରେ ଚର୍ମରେ ପ୍ରୟୋଗ କରାଯାଏ ବା ପାଟିରେ ଦିଆଯାଏ  କୋଲିଷ୍ଟିନ ପ୍ରତିରୋଧ ୨୦୧୭ରୁ ଆରମ୍ଭ ହୋଇଯାଇଛି  ଇଞ୍ଜେକ୍ସନ ଦିଆଯାଉଥିବା ଫର୍ମର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା ଏବଂ ସ୍ନାୟୁ ସମସ୍ୟା ହୋଇପାରେ  ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, ମାଂସପେଶୀ ଦୁର୍ବଳତା ଏବଂ କ୍ଲୋଷ୍ଟ୍ରିଡିୟମ୍ ଡିଫିସିଲ୍ ତରଳ ଝାଡ଼ା ହୋଇପାରେ  ପ୍ରଶ୍ୱାସପ୍ରାପ୍ତ ଫର୍ମ ବ୍ରୋଙ୍କିଓଲ ସଂଙ୍କୋଚନ କରିପାରେ  ଗର୍ଭଧାରଣ ସମୟରେ ବ୍ୟବହାର ଶିଶୁ ପାଇଁ ସୁରକ୍ଷିତ କି ନାହିଁ ତାହା ଅସ୍ପଷ୍ଟ। ଏହା ପଲିମିକ୍ସିନ ଶ୍ରେଣୀର ଏକ ଔଷଧ  ଏହା ସାଇଟୋପ୍ଲାଜମିକ ମେମ୍ବ୍ରେନ ଭାଙ୍ଗି କୋଷର ମୃତ୍ୟୁ କରାଏ ଓ କାର୍ଯ୍ୟକ୍ଷମ ହୁଏ  ୧୯୪୭ ମସିହାରେ କୋଲିଷ୍ଟିନ ଆବିଷ୍କୃତ ହୋଇଥିଲା ଏବଂ ୧୯୭୦ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ କୋଲିଷ୍ଟିମେଟେଟ ସୋଡିୟମ ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାର ଏହାର ନାମ ଅଛି । ଏକ ସାଧାରଣ ଔଷଧ ଭାବରେ ଉପଲବ୍ଧ  ଡୋଜ ଦେବା ଏକ ଜଟିଳ କାମ ଏବଂ ଅସଙ୍ଗତ ହୋଇପାରେ  ଯୁକ୍ତରାଜ୍ୟରେ ୨୦୨୧ ମସିହାରେ ୧୦ ଭାଏଲ ଇଞ୍ଜେକସନର  (ପ୍ରତ୍ୟେକ ପାତ୍ରରେ 1 ମିଲିୟନ୍ ୟୁନିଟ୍) ମୂଲ୍ୟ ୧୮ ପାଉଣ୍ଡ  । ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା କଲିଷ୍ଟିନ ବେସର ମୂଲ୍ୟ ୨୪ ଡଲାର ଥିଲା  ଏହା ପେନିବାସିଲସ ପ୍ରକାରର ଜୀବାଣୁରୁ ଉତ୍ପନ୍ନ
ଅଗଣି ନାୟକ ଊନବିଂଶ ଶତାବ୍ଦୀର ଜଣେ ଓଡ଼ିଆ କବି ଓ ବାଳବୋଧ କୋଇଲିର ରଚୟିତା ଅଟନ୍ତି । ଏହି ରଚନାରେ କୃଷ୍ଣ ବିରହରେ ଯଶୋଦାଙ୍କ ବାତ୍ସଲ୍ୟ କୋଇଲିକୁ ସମ୍ବୋଧନ ମାଧ୍ୟମରେ ପ୍ରକାଶ କରାଯାଇଛି । ଏହା ଆଷାଢ଼ଶୁକ୍ଳ ବାଣୀରେ ରଚିତ । ଏହି ବାଳବୋଧ କୋଇଲି ଭିକଟୋରିଆ ପ୍ରେସରୁ ୧୮୯୮ରେ ପ୍ରକାଶିତ ।
ଏହି ଶ୍ରେଣୀରେ ଥିବା ଡାଇନୋସର ଗୁଡ଼ିକର ଅବଶେଷ ଭାରତ କିମ୍ବା ମାଡାଗାସ୍କରରୁ ମିଳିଥିଲା । ଆଜି ଏହି ଦୁଇ ଭୂଭାଗ ପରସ୍ପରଠାରୁ ବହୁତ ଦୂରରେ ଅବସ୍ଥିତ ହେଇଥିଲେ ମଧ୍ୟ ମେସୋଜୋଇକ ଯୁଗରେ ବହୁତ ସମୟ ପର୍ଯ୍ୟନ୍ତ ପରସ୍ପର ସହ ଯୋଡିହୋଇ ରହିଥିଲେ । ଅନେକ ସମାନ ପ୍ରକାରର ପ୍ରାଣୀ ଓ ଉଦ୍ଭିଦ ଏହି ଦୁଇ ଭୂଭାଗରେ ଦେଖାଯାଇଥାଏ ଯାହାକି ଆଧୁନିକ ଆଫ୍ରିକା ଓ ଏସିଆର ଅନ୍ୟାନ୍ୟ ଅଞ୍ଚଳରେ ଦେଖାଯାଇନଥାଏ ।
ବିନାଇନ ପାରୋକସିସମାଲ ପୋଜିସନାଲ ଭର୍ଟାଇଗୋ  (ଇଂରାଜୀରେ ବା ବିପିପିଭି/ ) ରୋଗରେ ଅନ୍ତଃକର୍ଣ୍ଣରେ ସମସ୍ୟା ଥାଏ  । ନିଜେ ଘୁରିବା ବେଳେ ମୁଣ୍ଡର ସ୍ଥାନ ପରିବର୍ତ୍ତନ ସଙ୍ଗେ ସଙ୍ଗେ ସ୍ୱଳ୍ପ ସମୟ ନିମନ୍ତେ ମୁଣ୍ଡ ବୁଲାଏ । ବିଛଣାରେ ପାର୍ଶ୍ୱ ପରିବର୍ତ୍ତନ ସମୟରେ ବା ସ୍ଥାନ ପରିବର୍ତ୍ତନ ସମୟରେ ଏହି ସମସ୍ୟା ଜାତ ହୁଏ । ପ୍ରତି ମୁଣ୍ଡବୁଲା ଏକ ସେକେଣ୍ଡରୁ କମ ସମୟ ଧରି ହୁଏ । ଏହା ସ‌ହିତ ସାଧାରଣତଃ ଓକାଳ   ଲାଗେ ।ମୁଣ୍ଡବୁଲା ବା ଭର୍ଟାଇଗୋର ଏହି ରୋଗ ଏକ କାରଣ । ବିପିପିଭି ରୋଗ ମୁଣ୍ଡ ଆଘାତ ଯୋଗୁ ବା ବୟସାଧିକ୍ୟ ଯୋଗୁ ହୁଏ । ଅଧିକାଂଶ ସମୟରେ ନିର୍ଦ୍ଦିଷ୍ଟ କାରଣ ମିଳେନି । ଅନ୍ତକର୍ଣ୍ଣ ଭିତରେ ଗୋଟିଏ କ୍ଷୁଦ୍ର କ୍ୟାଲସିଅମଯୁକ୍ତ ଅଟୋଲିଥର ଚଳନ ଯୋଗୁ ଏହା ହୁଏ । ଲାବିରିନ୍ଥାଇଟିସ   ଓ ମିନିଅର ଡିଜିଜ    '   ଭଳି ଏହା ଏକ ସନ୍ତୁଳନ ବେମାରୀ   । ଡିକ୍ସ-ହଲପାଇକାର ମାନୋଭର  ଫଳରେ ନିସ୍ଟାଗମସ   ହେଲେ ଏହି ରୋଗ ନିର୍ଣ୍ଣୟ କରାଯାଏ ଓ ଅନ୍ୟାନ୍ୟ କାରଣମାନ ନ ଥିବା ଅନୁଶୀଳନ କରାଯାଏ । ସ୍ୱାଭାବିକ କେଶ୍‌ରେ ମେଡିକାଲ ଇମେଜିଙ୍ଗ ଆବଶ୍ୟକ ହୁଏନି ।
ଆନ୍ତର୍ଜାତୀୟ କ୍ରୀତଦାସପ୍ରଥା ଉଚ୍ଛେଦ ଦିବସ ପ୍ରତିବର୍ଷ ଡିସେମ୍ବର ୨ ତାରିଖରେ ସାରା ବିଶ୍ୱରେ ପାଳିତ ହୁଏ । ମିଳିତ ଜାତିସଂଘର ସାଧାରଣ ପରିଷଦଦ୍ୱାରା ମାନ୍ୟତା ପ୍ରାପ୍ତ ଏହା ଏକ ଆନ୍ତର୍ଜାତୀୟ ଦିବସ । ୧୯୮୬ ମସିହାରୁ ଏହି ଦିବସ ପାଳିତ ହୋଇଆସୁଅଛି । ମାନବ ଚାଲାଣ ତଥା ବେଶ୍ୟାବୃତ୍ତିଦ୍ୱାରା ଶୋଷଣର ସମାପନ ନିମିତ୍ତ ସମ୍ମେଳନରେ ପାରିତ ଏହି ପ୍ରସ୍ତାବ ମିଳିତ ଜାତିସଂଘର ସାଧାରଣ ପରିଷଦଦ୍ୱାରା ସ୍ୱୀକୃତିପ୍ରାପ୍ତ ହେବା ପରେ ଡିସେମ୍ବର ୨ ତାରିଖକୁ ଆନ୍ତର୍ଜାତୀୟ କ୍ରୀତଦାସପ୍ରଥା ଉଚ୍ଛେଦ ଦିବସ ଭାବେ ପ୍ରତିବର୍ଷ ପାଳନ କରାଯାଉଅଛି । । ଏହା ବାଦ, ମିଳିତ ଜାତିସଂଘର ସାଧାରଣ ପରିଷଦରେ ୧୮ ଡିସେମ୍ବର ୨୦୦୨ରେ ପାରିତ ପ୍ରସ୍ତାବ ସଂଖ୍ୟା ୫୭/୧୯୫ ଅନୁସାରେ ୨୦୦୪ ମସିହାକୁ ଦାସତ୍ୱ ପ୍ରଥାର ଉନ୍ମୂଳନ ନିମିତ୍ତ ସଂଘର୍ଷକୁ ସ୍ମରଣୀୟ କରିବା ଉଦ୍ଦେଶ୍ୟରେ ଆନ୍ତର୍ଜାତୀୟ ବର୍ଷ ଭାବେ ପାଳନ କରାଯାଇଥିଲା ।
ପେରିୟାସେମୁର ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଏରୋଦେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପେରିୟାସେମୁର ସହରର ମୋଟ ଜନସଂଖ୍ୟା ୩୨୦୪୪ ଅଟେ । ସେଥି ମଧ୍ୟରୁ ୫୧.୯୯% ଜଣ ପରୁଷ ହୋଇଥିବା ବେଳେ ୪୮.୦୧% ଜଣ ନାରୀ ଅଟନ୍ତି । ପେରିୟାସେମୁରର ସାକ୍ଷରତା ହାର ୬୬.୭୯% ଅଟେ । ଏହା ଜାତୀୟ ହାରଠାରୁ ୧.୯୫% ପ୍ରତିଶତ କମ ଅଟେ । ସେଥିରୁ ୩୮.୩୩% ପ୍ରତିଶତ ପୁରୁଷ ଓ ୨୮.୪୫% ନାରୀ ଅଟନ୍ତି । ୧୧.୦୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପେରିୟାସେମୁରର ସରକାରୀ ଭାଷା ଅଟେ ।
ଇଥୋସକ୍ସିମାଇଡ  (ଇଂରାଜୀ ଭାଷାରେ , ବିକ୍ରୟ ନାମ ଜାରୋଣ୍ଟିନ/ ) ଏକ ଔଷଧ ଯାହା ଆବସେନ୍ସ ସିଜର ରୋଗର   ଚିକିତ୍ସାରେ ବ୍ୟବ‌ହୃତ ହୁଏ  । ଏହି ଔଷଧ ଏକ‌କ ଭାବରେ ଦିଆଯାଏ ବା ଅନ୍ୟାନ୍ୟ ଆଣ୍ଟିକନଭଲସାଣ୍ଟ   ଔଷଧ ଯେପରିକି ଭାଲପ୍ରୋଇକ ଏସିଡ   ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ । ଇଥୋସକ୍ସିମାଇଡର ପାର୍ଶ୍ୱ ପ୍ରତିକ୍ରିୟା ଅତି କମ ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ପେଟ ଯନ୍ତ୍ରଣା, ତରଳ ଝାଡ଼ା ଓ ଥକ୍କା ଅନୁଭବ ଆଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ଚିନ୍ତା  , ସାଇଟୋପେନିଆ   ଓ ଲୁପସ ଏରିଥେମାଟୋସସ   ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଓ ୩ ବର୍ଷ ବୟସରୁ କମ ଶିଶୁଙ୍କ ପ୍ରତି ଏହି ଔଷଧର ନିରାପଦ କି ନୁହେଁ, ତାହା ସ୍ପଷ୍ଟ ହୋଇନାହିଁ । ଇଥୋସକ୍ସିମାଇଡ ଏକ ସକସିନିମାଇଡ   ଶ୍ରେଣୀର ଔଷଧ । ଏହାର କାର୍ଯ୍ୟବିଧି ମଧ୍ୟ ଅସ୍ପଷ୍ଟ । ଇଥୋସକ୍ସିମାଇଡ ଯୁକ୍ତରାଷ୍ଟ୍ର ଆମେରିକାରେ ସନ ୧୯୬୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଥୋସକ୍ସିମାଇଡ ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୨୭.୭୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୪୧.୫୫ ଆମେରିକୀୟ ଡଲାର ।
ଟାଫାସିଟାମାବ  (ଇଂରାଜୀ ଭାଷାରେ ), ମୋଞ୍ଜୁଭିରେ ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ପୁନରାବର୍ତ୍ତନ କିମ୍ବା ରିଫାକ୍ଟରି ଡିଫ୍ୟୁଜ୍ ବଡ ବି-ସେଲ୍ ଲିମ୍ଫୋମା   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ଯେତେବେଳେ ଅଟୋଲୋଗସ ଷ୍ଟେମ ସେଲ ପ୍ରତିରୋପଣ ଏକ ବିକଳ୍ପ ନୁହେଁ  । ଏହା ଲେନାଲିଡୋମାଇଡ ସହିତ ଏକତ୍ର ଦିଆଯାଏ । ଏହା ଏକ ଶିରାରେ ଇଞ୍ଜେକସନ ଆକାରରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ଶ୍ୱେତ ରକ୍ତ କଣିକା, ଥକ୍କା, ତରଳ ଝାଡ଼ା, କାଶ, ଜ୍ୱର, ଅଙ୍ଗ ଫୁଲିଯିବା, ଉପର ଶ୍ୱାସନଳୀ ସଂକ୍ରମଣ ଏବଂ ଖାଦ୍ୟ ରୁଚି କମ ହୋଇଯାଏ । ଅନ୍ୟାନ୍ୟ ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ଅନ୍ତର୍ନିଧାନ ବା ଇନଫ୍ୟୁଜନ ସମ୍ବନ୍ଧୀୟ ପ୍ରତିକ୍ରିୟା, ଅସ୍ଥି ମଜ୍ଜା ଦମନ ଏବଂ ସଂକ୍ରମଣ ହୋଇପାରେ ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ  ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି୧୯  ( 19) ସହିତ ସଂଲଗ୍ନ ହୁଏ ଏବଂ ଏହା ପ୍ରକାଶ କରୁଥିବା ଜୀବକୋଷକୁ ମାରିବା ପାଇଁ ପ୍ରତିରକ୍ଷା ପ୍ରଣାଳୀକୁ ଉତ୍ସାହିତ କରେ  । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୨୧ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଟାଫାସିଟାମାବ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୭୦ କିଲୋଗ୍ରାମ ଓଜନ ବିଶିଷ୍ଟ ବ୍ୟକ୍ତିଙ୍କ ପାଇଁ ଏହାର ଏକ ମାତ୍ରା ବା ଡୋଜ ପିଛା ମୁଲ୍ୟ ପ୍ରାୟ ୬୪୦୦ ଡଲାର ଥିଲା । ଏହା ରେକମ୍ବିନାଣ୍ଟ ଡିଏନଏ   ଟେକ୍ନୋଲୋଜିଦ୍ୱାରା ପ୍ରସ୍ତୁତ ।
ପାପକ୍ଷୟ ଘାଟ ପାପକ୍ଷୟ ଘାଟ :- ଓଡ଼ିଶା ରାଜ୍ୟର ସୁବର୍ଣ୍ଣପୁର  (ସୋନପୁର) ଜିଲ୍ଲାର ଏକ ପ୍ରସିଦ୍ଧ ଦର୍ଶନୀୟ ପୀଠ  । ଏହା ସୁବର୍ଣ୍ଣପୁର  (ସୋନପୁର) ଜିଲ୍ଲାର ବିନିକା ସହର  (ଇତିହାସରେ ବିନିକା , ବିନୀତାଶ୍ୱପୁର ନାମରେ ନାମିତ )ଠାରୁ ୩ କି ମି ଦୂରରେ ମହାନଦୀ କୂଳରେ ଅବସ୍ଥିତ । ଏହି ପୀଠର ଐତିହାସିକ ଓ ଧାର୍ମିକ ଗୁରୁତ୍ୱ ରହିଛି । କିମ୍ବଦନ୍ତୀ ଅନୁସାରେ ଏହା ବିଶ୍ୱାସ କରାଯାଏ ଯେ, ରାଜା ଦ୍ୱିତୀୟ ଅନଙ୍ଗ ଭୀମଦେବ କୁଷ୍ଠ ରୋଗରେ ଆକ୍ରାନ୍ତ ଥିଲେ । ସମସ୍ତ ପ୍ରକାର ଚିକିତ୍ସା ବିଫଳ ହେଲା । ଶେଷରେ ଜଗତର ନାଥ ଜଗନ୍ନାଥ ତାଙ୍କର ସ୍ୱପ୍ନରେ ଆସି ତାଙ୍କୁ ସେହି ରୋଗର ଉପଚାର ବିଷୟରେ ପଥ ପ୍ରଦର୍ଶନ କରିଥିଲେ । ରାଜା ଏହି ଘାଟରେ ସ୍ନାନ କରିବା ପରେ କୁଷ୍ଠ ରୋଗରୁ ଆରୋଗ୍ୟ ଲାଭ କରିଥିଲେ । ତେଣୁ ସେହି ଦିନଠାରୁ ଏହି ଘାଟକୁ ପାପକ୍ଷୟ ଘାଟରେ ନାମିତ କରାଗଲା । ପାପକ୍ଷୟ ଘାଟରେ ରାଧାକୃଷ୍ଣ ମନ୍ଦିର,କପିଳେଶ୍ୱର ଶିବ ମନ୍ଦିର, ପାର୍ବତୀ ମନ୍ଦିର ସହ ହନୁମାନ ମନ୍ଦିର ରହିଛି । ସୂର୍ଯ୍ୟ ପରାଗ ଓ ଚନ୍ଦ୍ର ଗ୍ରହଣ ସମୟରେ ଏହି ଘାଟରେ ହଜାର ହଜାର ଭକ୍ତ ବୁଡ ପକାଇବା ସହ ନିକଟସ୍ଥ ପ୍ରାଚୀନ ବରଗଛର ସଂକୀର୍ଣ୍ଣ ସନ୍ଧିରେ ବେଢା ବୁଲନ୍ତି । ବରଗଛର ସନ୍ଧିର ଗୋଟିଏ ପାର୍ଶ୍ୱରୁ ପ୍ରବେଶ କରି ଅନ୍ୟ ପାର୍ଶ୍ୱରେ ବାହାରିଲେ ପାପକ୍ଷୟ ହୁଏ ବୋଲି ବିଶ୍ୱାସ କରାଯାଏ । ଏହାର ପ୍ରାକୃତିକ ପରିବେଶ ଅତି ମନୋହର ଏବଂ ଅତ୍ୟନ୍ତ ଚିତ୍ତାକର୍ଷକ । ଏହାର ପ୍ରାକୃତିକ ସୌନ୍ଦର୍ଯ୍ୟ ରାଜ୍ୟର ହଜାର ହଜାର ପର୍ଯ୍ୟଟକଙ୍କୁ ଆକୃଷ୍ଟ କରି ଏଠାକୁ ଟାଣି ଆଣିଥାଏ । ଏହି ପୀଠରେ ପିକନିକ କରିବା ପାଇଁ ସ୍ଥାନ ମଧ୍ୟ ଅଛି । ଏହାସହ ମହାନଦୀରେ ନୌକାବିହାର ଦର୍ଶକଙ୍କୁ ଅନେକ ଆନନ୍ଦ ଦେଇଥାଏ । ପାପକ୍ଷୟ ଘାଟକୁ ଦ୍ୱିତୀୟ ଚନ୍ଦ୍ରଭାଗା ମଧ୍ୟ କୁହାଯାଏ । ଏହି ପୀଠକୁ ରାଜ୍ୟ ପର୍ଯ୍ୟଟନ ବିଭାଗ ହାତକୁ ନେଇଛି ।
ଗୋପାଳ ଶର୍ମା  (ଜନ୍ମ 3 ଅଗଷ୍ଟ , 1960 , କାନପୁର ) ଜଣେ ପୂର୍ବତନ ଭାରତୀୟ କ୍ରିକେଟ ଖେଳାଳି  । ସେ ଭାରତ ପାଇଁ 1985 ମସିହାରୁ 1990 ମସିହା ଭିତରେ 5ଟି ଟେଷ୍ଟ ଓ 11ଟି ଏକଦିବଶୀୟ ଖେଳିଥିଲେ ।ସେ ଜଣେ ଅଫ-ସ୍ପିନର ଥିଲେ । ଦଳ ପାଇଁ ରବି ଶାସ୍ତ୍ରୀ , ଶିବରାମକୃଷ୍ଣାନ , ମନିନ୍ଦର ସିଂହ , ଅର୍ଶଦ ଅୟୁବ , ଶିବଲାଲ ଯାଦବ ଓ ନରେନ୍ଦ୍ର ହିର୍ବାଣିଙ୍କ ପରି ପ୍ରତିଷ୍ଠିତ ସ୍ପିନର ରହିଥିବାରୁ ସେ ସ୍ଥାନ ପାଇବାରେ ଅସଫଳ ହଉଥିଲେ । ସେ ସ୍ୱାଧୀନତା ପରେ ଉତ୍ତର ପ୍ରଦେଶରୁ ଭରତ ପାଇଁ ଖେଳିଥିବା ପ୍ରଥମ କ୍ରିକେଟର ଥିଲେ । ସେ 2004 ଓ 2005 ମସିହାରେ ଭାରତୀୟ ଚୟନସମିତିର କେନ୍ଦ୍ର ଜୋନ ପାଇଁ ସଦସ୍ୟ ଥିଲେ ।
ଆର୍ଟେସୁନେଟ/ଆମୋଡିଆକୁଇନ  (ଇଂରାଜୀ ଭାଷାରେ / , ବିକ୍ରୟ ନାମ କ୍ୟାମୋକୁଇନ/ ) ଏକ ଯୁଗ୍ମ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସାରେ ଦିଆଯାଏ  । ଏହି ସ୍ଥିରିକୃତ ମାତ୍ରାର ଯୁଗ୍ମ ଔଷଧରେ  ଆର୍ଟେସୁନେଟ ଓ ଆମୋଡିଆକୁଇନ ଥାଏ । ବିଶେଷତଃ ଏହାକୁ ଆକ୍ୟୁଟ ବା ତୀବ୍ର ଅଣଜଟିଳ ପ୍ଲାଜମୋଡିଅମ ଫାଲସିପ୍ୟାରମ   ମ୍ୟାଲେରିଆ ରୋଗରେ ଦେବାକୁ ସୁପାରିସ କରାଯାଏ । ଏହା ପାଟିରେ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ଅଇ  , ପେଟ ଯନ୍ତ୍ରଣା, ନିଦ୍ରାଳୁ ଭାବ, ଶୟନ ସମସ୍ୟା ଓ କାଶ ହୁଏ । ଗର୍ଭାବସ୍ଥାରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ କିନ୍ତୁ ଅନ୍ୟ କୌଣସି ଔଷଧ କାମ ନ କଲେ ଏହା ଦିଆଯାଏ । ସ୍ତନ୍ୟପାନ ସମୟରେ ଏହାର ବ୍ୟବ‌ହାର ନିରାପଦ ଥାଏ । ଏହି ଯୁଗ୍ମ ଔଷଧ ମ୍ୟାଲେରିଆ ନିମନ୍ତେ କାମ କରୁଥିଲେ ମଧ୍ୟ ସେମାନଙ୍କର କାର୍ଯ୍ୟବିଧି ଅଲଗା । ଡାକ୍ତରୀ ବ୍ୟବ‌ହାର ନିମନ୍ତେ ଆର୍ଟେସୁନେଟ/ଆମୋଡିଆକୁଇନ ସନ ୨୦୦୭ରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ କୋର୍ଷ ଡୋଜର କ୍ରୟ ମୂଲ୍ୟ ୦.୮୫ରୁ ୧.୫୨ ଆମେରିକୀୟ ଡଲାର । ସନ ୨୦୧୪ ସୁଦ୍ଧା ଏହା ଇଂଲଣ୍ଡ ଓ ଯୁକ୍ତରାଷ୍ଟ୍ର ଆମେରିକାରେ ବ୍ୟବସାୟୀକ ଭିତ୍ତିରେ ମିଳୁନାହିଁ ।
ଟଭାଲେମ୍ବୁ ଏକ ଦ୍ରୁମ ଜାତୀୟ ଉଦ୍ଭିଦ। କାଗିଜିଲେମ୍ବୁ ଓ କମଳାଲେମ୍ବୁଠାରୁ ଏଇ ଗଛ ବଡ଼ ହୋଇଥାଏ। ଏହାର ଫଳଗୁଡ଼ିକ ଆକାରରେ ଖୁବ୍ ବଡ଼ ହୋଇଥାଏ। ଏ ଗଛରେ ଠାଏ ଠାଏ ବଡ଼ ବଡ଼ କଣ୍ଟା ଥାଏ। ଓଡ଼ିଶାରେ ସର୍ବତ୍ର ଏହି ଗଛ ଦେଖାଯାଏ। ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅଳ୍ପମଧୁର ମିଶ୍ରିତ ଅମ୍ଳରସ। ମାତ୍ରା ଦୁଇଅଣାରୁ ଆଠ ଅଣା ପର୍ଯ୍ୟନ୍ତ। ବ୍ୟବହାର ଏହି ଗଛର ସର୍ବାଙ୍ଗ ଔଷଧରୂପେ ବ୍ୟବହାର କରାଯାଏ। ବିଶେଷ କରି ଏହାର ଫଳ ଓ ପତ୍ରକୁ ବିଭିନ୍ନ ରୋଗରେ ପ୍ରୟୋଗ କରାଯାଏ। ଏହା ଶରୀରର ବର୍ଣ୍ଣପ୍ରସାରକ, ଅଗ୍ନିଉଦ୍ଦିପକ, ରକ୍ତ ଶୋଧନ କାରକ, ହୃଦୟ ଶୁଦ୍ଧି କାରକ, ଶରୀର କୀଟ ନିବାରକ, ରକ୍ତପିତ୍ତ, କାଶ, ଶ୍ୱାସ, ଅରୁଚି, ତୃଷ୍ଣା, କଣ୍ଡୁ, କର୍ମକୀଟ, କର୍ଣ୍ଣ ବଧିରତା, ଅଜୀର୍ଣ୍ଣ, ଅଗ୍ନିମାନ୍ଦ୍ୟ, ଦାହ ଆଦିର ନିବାରକ ଅଟେ। ଭଲ ଭାବରେ ପାଚିଥିବା ଟଭାଲେମ୍ବୁର ରସରେ ଅଳ୍ପ ମିଶ୍ରି ମିଶାଇ ପ୍ରତ୍ୟହ ଖାଇଲେ କର୍ଣ୍ଣ ବଧିରତା ଦୂରହୁଏ, କାଶ, ଶ୍ୱାସ, ଅରୁଚି, ଦାହ ଓ ତୃଷ୍ଣା, ରକ୍ତପିତ୍ତ ଆଦି ଦୂରହୁଏ। ଟଭାଲେମ୍ବୁର ରସରେ ଭଲ କର୍ପୂର ମିଶାଇ ଲଗାଇଲେ ଚମ ଉକୁଣୀ ଦୂର ହୁଅନ୍ତି ଓ ହାତପାଦ ଜ୍ୱାଳା, ଦାହ ଆଦି ନିବାରିତ ହୁଏ। ଏହାର ପତ୍ରରସ ସହିତ ଅଳ୍ପ ମିଶ୍ରି ମିଶାଇ ପିଲାଙ୍କୁ ଦେଲେ ସେମାନଙ୍କ ପେଟରୁ କୃମି ଦୂର ହୁଅନ୍ତି। ଟଭାଲେମ୍ବୁ ଫଳର ଚୋପାର ତେଲ ବିଭିନ୍ନ ଚର୍ମରୋଗରେ ଉପକାରୀ। ଚର୍ମରୋଗରେ ଏହାର ଫଳରସକୁ ରନ୍ଧା ନଡିଆତେଲ ସହିତ ବ୍ୟବହାର କରାଯାଏ। ଟଭାଲେମ୍ବୁ ରସକୁ କିଞ୍ଚିତ୍ ଯବକ୍ଷାର ଓ ମହୁ ମିଶାଇ ସେବନ କଲେ ବାୟୁ ବିକୃତି, ତଳି ପେଟର ବେଦନା, ମୂତ୍ରରୋଧ, ମଳରୁଦ୍ଧତା ଆଦି ଦୂର ହୁଏ। ଏହି ଗଛର ମୂଳକୁ ଆଣି ପତ୍ର ସହିତ ଉତ୍ତମ ରୂପେ ବାଟି ସେଥିରେ ଗାଈଘିଅ ମିଶାଇ ସେବନ କଲେ ହୃଦୟଶୂଳ, ପାର୍ଶ୍ୱଶୂଳ, କଟିଶୂଳ, ପେଟର ତଳି ଭାଗର ଶୂଳ ନିବାରିତ ହୁଏ ଓ ବାୟୁ ବିକାର ଦୂର ହୁଏ। ଏହାର ଫୁଲକୁ ପାଣିରେ ବାଟି ଛାଣି, ସେଥିରେ ଅଳ୍ପ ମହୁ ମିଶାଇ ସେବନ କଲେ ବାତ ପିତ୍ତ ଶାନ୍ତ ହୁଏ ଓ ବାତ ପିତ୍ତ ପ୍ରକୋପରୁ ରୋଗୀ ଉନ୍ମାଦଗ୍ରସ୍ତ ହୋଇଥିଲେ ଶାନ୍ତ ହୋଇଯାଏ। କର୍ଣ୍ଣରୋଗ ଓ ବଧିରତାରେ ଏହାର ରସ ସହିତ ଅଦାରସ ଓ କଇଥପତ୍ର ରସ ମିଶାଇ ପ୍ରୟୋଗ କରାଯାଏ। ପାଚିଲା ଟଭାଲେମ୍ବୁ ରସରେ ଗୋଲମରିଚ ବାଟି ଲଗାଇଲେ ତୁଣ୍ଡ ଘା ନିବାରିତ ହୁଏ। ଟଭାଲେମ୍ବୁ ରସରେ ପାନ ରସ ମିଶାଇ ଲଗାଇଲେ ବୟସ ଛଉ ଓ ଅନ୍ୟାନ୍ୟ ଚର୍ମରୋଗ ନିବାରିତ ହୁଏ ।
ଫୁଣ୍ଡା, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଜଙ୍କିଆଗଡ଼ସହି ଗାଁ ,ଓଡ଼ିଶାର ପୁରୀ ଜିଲ୍ଲାର କଣାସ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ପୁରୀଠାରୁ ୩୫ କି.ମି. ଦୂରରେ ଅବସ୍ଥିତ । ଶିକ୍ଷା ଏଠାରେ ଗୋଟିଏ ଉଚ୍ଚ-ପ୍ରାଥମିକ ଓ ଗୋଟିଏ ଉଚ୍ଚ ବିଦ୍ୟାଳୟ ଅଛି । ସଂସ୍କୃତି ଏହି ଗାଆଁରେ ଧବଳେଶ୍ୱର ମନ୍ଦିର ଅଛି । ଏଠାରେ ପ୍ରତିବର୍ଷ ଜାଗର ମେଳା ଓ ପଞ୍ଚୁଦୋଳ ମେଳା ଅନୁଷ୍ଠିତ ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ମଇ ବର୍ଷର ୧୪୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୪୨ତମ  । ବର୍ଷ ଶେଷ ହେବା ପାଇଁ ଆଉ ୨୨୪ ଦିନ ବାକି ଅଛି ।
ମଙ୍ଗେଇ ଗମାଙ୍ଗ  ୧୬ ଜୁନ ୧୯୧୬ ୧୯ ଜୁଲାଇ ୧୯୮୦  ଜଣେ ଭାରତୀୟ ଲିପିବିତ୍ ତଥା କବି ଓ ଆୟୁର୍ବେଦିକ ଚିକିତ୍ସକ ଥିଲେ । ସେ ସଉରା ଲିପି  "ସୋରାଙ୍ଗ ସୋମପେଙ୍ଗ"  ଉଦ୍ଭାବନ କରିବା ପାଇଁ ଜଣାଶୁଣା । ସେ ଓଡ଼ିଶା ସାହିତ୍ୟ ଏକାଡେମୀଦ୍ୱାରା ପୁରସ୍କୃତ ହୋଇଥିଲେ । ପ୍ରାରମ୍ଭିକ ଜୀବନ ମଙ୍ଗେଇ ଗମାଙ୍ଗ ଓଡ଼ିଶାର ରାୟଗଡ଼ା ଜିଲ୍ଲାସ୍ଥିତ ମରିଚଗୁଡ଼ା ଗ୍ରାମରେ ୧୯୧୬ ଜୁନ୍‌ ୧୬ ତାରିଖରେ ଜନ୍ମଗ୍ରହଣ କରିଥିଲେ । ୧୯୮୦ ଜୁଲାଇ ୧୯ ତାରିଖରେ ତାଙ୍କର ଦେହାନ୍ତ ହୋଇଥିଲା । ସୋରାଙ୍ଗ ସୋମପେଙ୍ଗ ଉଦ୍ଭାବନ ସଉରା ଲିପି ଉଦ୍ଭାବନ ପାଇଁ ମରିଚଗୁଡା ଗ୍ରାମ ସନ୍ନିକଟ ପାହାଡରେ ଥିବା ମାତ୍ତାରବ୍ନମ୍ ମନ୍ଦିର ଥିଲା ତାଙ୍କର କର୍ମଭୂମି । ଲୋକକଥା ଅନୁସାରେ ସେ ସ୍ୱପ୍ନରେ ସଉରା ଲିପି ସୋରାଙ୍ଗ ସୋମପେଙ୍ଗ ୧୯୩୬ ଜୁନ ୧୮ରେ ଦେଖିଲେ । ଏହାପରେ ୧୯୬୬ ମସିହାରେ ସେ ଲିପିଟିର ବିକାଶ କରି ତାହାକୁ ପ୍ରକାଶ କରିଥିଲେ । । ଏହାର ପ୍ରଚାର ଓ ପ୍ରସାର ନିମିତ୍ତ ଗୁଣୁପୁର ନିକଟବର୍ତ୍ତୀ ପୂଠସାହିରେ ସେ ଏକ ଛାପାଖାନା ମଧ୍ୟ ପ୍ରତିଷ୍ଠା କରିଥିଲେ ୨୦୨୦ରେ ସୋନି ସଲମା ପ୍ରିୟଦର୍ଶିନି ନାମ୍ନୀ ଜଣେ ଆଇ. ଆଇ. ଟି. ଛାତ୍ରୀ ସୋରାଙ୍ଗ ସୋମପେଙ୍ଗର ଡିଜିଟାଇଜେସନ କରିବାଦ୍ୱାରା କମ୍ପ୍ୟୁଟରରେ ଲିପି ବ୍ୟବହାର ସୁଗମ ହୋଇପାରିବ ବୋଲି ଆଶା କରାଯାଉଛି ।
ଓଦ୍ଦାନଚତ୍ରମ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଦିନ୍ଦିଗୁଲ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଓଦ୍ଦାନଚତ୍ରମ ସହରର ମୋଟ ଜନସଂଖ୍ୟା ୨୪୧୩୫ ଅଟେ । ସେଥି ମଧ୍ୟରୁ ୫୦.୪୦% ଜଣ ପରୁଷ ହୋଇଥିବା ବେଳେ ୪୯.୬୦% ଜଣ ନାରୀ ଅଟନ୍ତି । ଓଦ୍ଦାନଚତ୍ରମର ସାକ୍ଷରତା ହାର ୬୯.୧୨% ଅଟେ । ଏହା ଜାତୀୟ ହାରଠାରୁ -୪.୨୮% ପ୍ରତିଶତ କମ ଅଟେ । ସେଥିରୁ ୩୮.୩୧% ପ୍ରତିଶତ ପୁରୁଷ ଓ ୩୦.୮୧% ନାରୀ ଅଟନ୍ତି । ୯.୫୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ଓଦ୍ଦାନଚତ୍ରମର ସରକାରୀ ଭାଷା ଅଟେ ।
ଦେବଦାସ ଛୋଟରାୟ  (ଜନ୍ମ: ୨୫ ନଭେମ୍ବର ୧୯୪୬) ଜଣେ ଓଡ଼ିଆ ଲେଖକ, କାହାଣୀକାର, ପ୍ରାଶାସନିକ ଅଧିକାରୀ ଓ ଶିକ୍ଷାବିଦ  । ସେ ଓଡ଼ିଶାର କଟକସ୍ଥିତ ରେଭେନ୍ସା ବିଶ୍ୱବିଦ୍ୟାଳୟର ପ୍ରଥମ କୁଳପତି ଥିଲେ । ସେ ଓଡ଼ିଆରେ ୭୫ରୁ ଅଧିକ ଚଳଚ୍ଚିତ୍ର ପାଇଁ ଗୀତ ରଚନା କରିଛନ୍ତି ଏବଂ ପାଞ୍ଚରୁ ଅଧିକ ଥର ଶ୍ରେଷ୍ଠ ଗୀତିକାର ଭାବରେ ରାଜ୍ୟ ପୁରସ୍କାର ଅର୍ଜନ କରିଛନ୍ତି । ତାଙ୍କର ସାହିତ୍ୟିକ ରଚନା ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ବୃତ୍ତି ଗୀତ ରଚନା ଅକ୍ଷୟ ମହାନ୍ତିଙ୍କ ସହ ୧୯୬୦ ଦଶକରୁ ଆରମ୍ଭ କରି ମହାନ୍ତିଙ୍କ ମୃତ୍ୟୁ ପର୍ଯ୍ୟନ୍ତ ତାଙ୍କର ମୁଖ୍ୟ ଗୀତିକାର ଭାବେ ଦେବଦାସ ଛୋଟରାୟ ଚଳଚ୍ଚିତ୍ର ଏବଂ ରେଡ଼ିଓ ଭଳି ଅଣ-ଚଳଚ୍ଚିତ୍ର ରଚନା କରିଥିଲେ । ତାଙ୍କ ବ୍ୟତୀତ ସେ ବିଭିନ୍ନ ପ୍ରସିଦ୍ଧ ଗାୟକ-ଗାୟିକା ସନ୍ଧ୍ୟା ମୁଖାର୍ଜୀ, ନିର୍ମଳା ମିଶ୍ର, ଉଷା ଉଥୁପ, ସୁରେଶ ୱାଡ଼େକର, ଉଦିତ ନାରାୟଣ, କବିତା କୃଷ୍ଣମୂର୍ତ୍ତୀ ଏବଂ ସୁନିଧି ଚୌହାନ ପ୍ରମୁଖ ତାଙ୍କ ରଚିତ ଗୀତ ପରିବେଷଣ କରିଛନ୍ତି । ତାଙ୍କର ଅଧିକାଂଶ ଅଣ-ଚଳଚ୍ଚିତ୍ର ବ୍ୟାବସାୟିକ ଗୀତଗୁଡ଼ିକ ସାରେଗାମାଦ୍ୱାରା  (ଆଗରୁ ନାମରେ ଜଣା) ରେକର୍ଡ଼ କରାଯାଇଥିଲା  । ଟେଲିଭିଜନ ପାଇଁ ମଧ୍ୟ ସେ ଗୀତିନାଟ୍ୟ ରଚନା କରିଛନ୍ତି । କାହାଣୀ ରଚନା ଚଳଚ୍ଚିତ୍ର କାହାଣୀକାର ଭାବେ ତାଙ୍କ ରଚିତ ଇନ୍ଦ୍ରଧନୁର ଛାଇ ୧୯୯୫ ମସିହାରେ କାନ୍ସ ଫିଲ୍ମ ଫେଷ୍ଟିଭାଲରେ ପ୍ରଦର୍ଶିତ ହୋଇଥିଲା । ସେହି ବର୍ଷ ଋଷର କିନୋଟାଭର ଚଳଚ୍ଚିତ୍ର ମହୋତ୍ସବରେ ଶ୍ରେଷ୍ଠ ଚଳଚ୍ଚିତ୍ର ଭାବରେ ପୁରସ୍କାର ପାଇଥିଲା । ତାଙ୍କର ଅନ୍ୟ ଏକ ଚଳଚ୍ଚିତ୍ର ବିଶ୍ୱପ୍ରକାଶ ୨୦୦୦ ମସିହାରେ ଜାତୀୟ ଚଳଚ୍ଚିତ୍ର ମହୋତ୍ସବରେ ଶ୍ରେଷ୍ଠ ଆଞ୍ଚଳିକ ଚଳଚ୍ଚିତ୍ର ଭାବେ ବିବେଚିତ ହୋଇଥିଲା ଏବଂ ଏହା ଭାରତୀୟ ପାନୋରାମାରେ ପ୍ରଦର୍ଶିତ ହୋଇଥିଲା । ପଦବୀ ସେ ଓଡ଼ିଶା ଚଳଚ୍ଚିତ୍ର ବିକାଶ ନିଗମର ନିର୍ଦ୍ଦେଶକଭାବେ ୧୯୮୩-୧୯୮୯ ଯାଏ କାର୍ଯ୍ୟକରିଥିଲେ । ୧୯୮୭ ମସିହାରେ ସେ ପଞ୍ଚମ ଅନ୍ତର୍ଜାତୀୟ ଶିଶୁ ଚଳଚ୍ଚିତ୍ର ମହୋତ୍ସବର ପ୍ରକାଶନ କମିଟି ସଭାପତି ଭାବେ ଏବଂ ପରେ ୧୯୯୯ ମସିହାରୁ ୨୦୦୧ ପର୍ଯ୍ୟନ୍ତ ପୁଣେସ୍ଥିତ ଭାରତୀୟ ଚଳଚ୍ଚିତ୍ର ଏବଂ ଟେଲିଭିଜନ ସଂସ୍ଥାର ପରିଚାଳନା ପରିଷଦର ଉପାଧ୍ୟକ୍ଷ ଭାବେ କାର୍ଯ୍ୟ କରିଥିଲେ । ରଚନାବଳୀ ଦେବଦାସ ଛୋଟରାୟ ଚାରି ଦଶନ୍ଧି ଧରି କବିତା ଏବଂ ଗୀତ ରଚନା ପାଇଁ ଜଣାଶୁଣା ଓ ତାଙ୍କ ରଚନାଗୁଡ଼ିକ ଅନେକ ଭାରତୀୟ ଏବଂ ବିଦେଶୀ ଭାଷାରେ ଅନୁବାଦ କରାଯାଇଛି । ତାଙ୍କର ରଚନାର ଅନୁବାଦ ସୁନୀଲ ଗାଙ୍ଗୋପାଧ୍ୟାୟଙ୍କ ସମ୍ପାଦିତ କୃତିବାସରେ ପ୍ରକାଶିତ ହୋଇଛି ।
ଦିକଛୁ ଭାରତୀୟ ରାଜ୍ୟ ସିକ୍କିମର ଉତ୍ତର ଅଞ୍ଚଳରେ ଥିବା ଏକ ଗ୍ରାମ । ଏହା ଦିକଛୁ ନଦୀ ଓ ତିସ୍ତା ନଦୀର ସାଙ୍ଗମ ସ୍ଥଳର ପ୍ରବାହ ଧାରାଠାରୁ 1 କିଲୋମିଟର ଦୂରରେ ଅବସ୍ଥିତ ।ଏଠାରେ ଦିକଛୁ ଜଳ ବିଦ୍ୟୁତ ପ୍ରକଳ୍ପ ରହିଛି ଯେଉଁଠି 96 ମେଗାବତ୍ତ ବିଦ୍ୟୁତ ଉତ୍ପାଦନ ହେଇଥାଏ ।
ସାଇ ବାବା ମନ୍ଦିର ଏକ ହିନ୍ଦୁ ମନ୍ଦିର ଯାହା ଭାରତର ହାଇଦରାବାଦ ପ୍ରଦେଶରେ ଥିବା ଦିଳସୁଖନଗରରେ ଅବସ୍ଥିତ ଓ ଏହା ସିରିଡ଼ି ସାଇ ବାବା ଆନ୍ଦୋଳନରେ ପ୍ରସ୍ତୁତ ହୋଇଛି । ଏହା ହାଇଦରାବାଦର ଏକ ଲୋକପ୍ରିୟ ମନ୍ଦିର । ଇତିହାସ ଏହି ମନ୍ଦିରଟି ୧୯୯୦ ମସିହାରୁ ଲୋକପ୍ରିୟ ହୋଇ ରହିଛି, ବିଶେଷତଃ ଗୁରୁବାର ଦିନମାନଙ୍କରେ । ପ୍ରତ୍ୟହ ସକାଳେ ଓ ସନ୍ଧ୍ୟାରେ ମରାଠୀ ପୂଜା ଓ ଆରତୀ ସମ୍ପନ୍ନ କରାଯାଏ । ଏହି ପୂଜା ଦେଖିବାକୁ ବହୁ ସଂଖ୍ୟକ ଭକ୍ତ ସମବେତ ହୁଅନ୍ତି । ଆତଙ୍କବାଦୀ ବମ ବିସ୍ଫୋରଣ ପ୍ରଥମ ଥର ପାଇଁ ବାମ ବିସ୍ଫୋରଣ ୨୦୨୨ ମସିହା ନଭେମ୍ବର ମାସରେ ହୋଇଥିଲା । ନଭେମ୍ବର ୨୦୨୨ ମସିହାରେ ହୋଇଥିବା ବାମ ବିସ୍ଫୋରଣରେ ୭ ଜଣ ଲୋକ ଆଘାତପ୍ରାପ୍ତ ହୋଇଥିଲେ । ୨୦୧୩ ମସିହାରେ ଏହି ମନ୍ଦିରକୁ ଆତଙ୍କବାଦୀମାନେ ଲଖ୍ୟ କରିଥିଲେ କିନ୍ତୁ ମନ୍ଦିରର କଡ଼ା ସୁରକ୍ଷା ହେତୁ ସେଠାରୁ ହଟିଗଲେ ।
2018 ଶୀତକାଳୀନ ପାରାଲିମ୍ପିକ, ଯାହା ଅଧିକାରିକ ରୂପେ ୧୨ତମ ପାରାଲିମ୍ପିକ ଖେଳ ଋପେ ଜଣାଯାଏ । ୯ରୁ ୧୮ ମଇର ମଧ୍ୟ ଦକ୍ଷିଣ କୋରିୟାର ପ୍ୟୋଙ୍ଗଚାଙ୍ଗ ନଗରରେ ଆୟୋଜିତ ହେବ । ଏହା ଏକ ଅନ୍ତଃରାଷ୍ଟ୍ରୀୟ ଶୀତକାଳୀନ ଖେଳର ଆୟୋଜନ ଅଟେ ଯାହା ଅନ୍ତଃରାଷ୍ଟ୍ରୀୟ ପାରାଲିମ୍ପିକ ସମିତିଦ୍ୱାରା ଆୟୋଜିତ କରାଯିବ । ଅନ୍ତଃରାଷ୍ଟ୍ରୀୟ ପାରାଲିମ୍ପିକ ସମିତି ଏହି ଆୟୋଜନ ପାଇଁ ୧୫ ଅକ୍ଟୋବର ୨୦୦୯ ମସିହାରେ ତିନି ଦାବିଦାର ପ୍ରାପ୍ତ କରିଥିଲେ । ପ୍ୟୋଙ୍ଗଚାଙ୍ଗ ସହିତ ଫ୍ରେଞ୍ଚ ଆଲ୍ପସରେସ୍ଥିତ ଏନ୍ନେସୀ, ଫ୍ରାନ୍ସ, ଜର୍ମାନୀ  (୧୯୭୨ ଗ୍ରୀଷ୍ମ କାଳୀନ ଅଲିମ୍ପିକର ନିମନ୍ତ୍ରକ) ମଧ୍ୟ ଏହି ଆୟୋଜନ ପାଇଁ ନିଜ ପ୍ରସ୍ତାବ ଠୋକିଥିଲେ  । ୨୨ ଜୁନ ୨୦୧୦ ମସିହାରେ ଏହି ସମସ୍ତ ଦାବେଦାର ନଗର ପ୍ରତିଭାଗୀ ନଗର ଅନୁଶାରେ ବଛାଗଲା । ଜିତିଥିବା ପ୍ରତିଭାଗୀ ନଗରର ଘୋଷଣା ୬ ଜୁନ ୨୦୧୧ ମସିହାରେ ଅନ୍ତଃରାଷ୍ଟ୍ରୀୟ ପାରାଲିମ୍ପିକ ସଂଘର ୧୨୩ତମ ସତ୍ର, ଡରବନ, ଦକ୍ଷିଣ ଆଫ୍ରିକାରେ ହୋଇଥିଲା । ୨୭ ଅକ୍ଟୋବର ୨୦୧୩ ମସିହାରେ ୨୦୧୮ ଶୀତକାଳୀନ ପାରାଲିମ୍ପିକ ଖେଳର ପ୍ରତୀକ ଚିହ୍ନ ଜାରୀ ହୋଇଥିଲା ଜାହା ୧୬ ମାର୍ଚ୍ଚ ୨୦୧୪ ମସିହାରେ ସୋଚୀ ନଗରଦ୍ୱାରା ନିମନ୍ତ୍ରିତ ନଗରକୁ ଦିଆଗଲା । ଅଭିନେତା  "ଲୀ ଦୋଙ୍ଗ ବୁକ" ଙ୍କୁ ଏହି ଖେଳ ପାଇଁ ସମାନିତ ଦୂତ ଋପେ ବଛାଗଲା । ଟିକେଟ 2018 ପାରାଲିମ୍ପିକ ଖେଳ ପାଇଁ ଟିକେଟ ମୂଲ୍ୟର ଘୋଷଣା ୮ ଜୁନ ୨୦୧୭ ମସିହାରେ ହୋଇଥିଲା ତଥା ଏହାର ବିକ୍ରୀ ୨୧ ଅଗଷ୍ଟ ୨୦୧୭ରେ ପ୍ରାରମ୍ଭ ହୋଇଥିଲା । ଖେଳ ପ୍ରତିଯୋଗୀମାନଙ୍କ ପାଇଁ ଟିକେଟର ମୂଲ୍ୟ  16,000ରୁ 50,000  (ପାଖାପାଖି $15-45) ମଧ୍ୟରେ ରଖାଗଲା  । ଉଦ୍ଘାଟନ ସମାପନ ସମାରୋହ ପାଇଁ ଟିକେଟର ମୂଲ୍ୟ  10,000ରୁ  140,000  (ପାଖାପାଖି $9-125) ମଧ୍ୟରେ ରଖାଗଲା  । 19 ଜାନୁଆରୀ 2018 ପର୍ଯ୍ୟନ୍ତ ଖେଳର ଆବାଣ୍ଟିତ 223,353 ଟିକଟ ଗୁଡିକରେ ପାଖାପାଖି 70% ଟିକେଟ ବିକ୍ରୀ ହୋଇ ଯାଇଥିଲା । କାର୍ଯ୍ୟକ୍ରମ ଏହି ସାରଣୀରେ ନୀଳ ଖଣ୍ଡରେ ପ୍ରଦର୍ଶିତ ପ୍ରତିଯୋଗିତାଗୁଡ଼ିକ ଖେଳ ପ୍ରତିଯୋଗିତା ଅଟେ । ହଳଦିଆ ଖଣ୍ଡରେ ପ୍ରଦର୍ଶିତ ପ୍ରତିଯୋଗିତାଗୁଡ଼ିକ ସେହି ଖେଳର ପଦକ ପ୍ରତିଯୋଗିତା ଅଟେ ।
ଲକ୍ଷ୍ମଣ ମହାପାତ୍ର  (୭ ଜୁନ ୧୯୨୩ - ୨୦ ଅଗଷ୍ଟ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ । ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ, ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ପରିବାର ଓ ଶିକ୍ଷା ଲକ୍ଷ୍ମଣ ୧୯୨୩ ମସିହାର ଜୁନ ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୋରୋଜୋ ମହାପାତ୍ର ଓ ପତ୍ନୀଙ୍କ ନାମ ରତ୍ନମଣି ମହାପାତ୍ର । ରାଜନୈତିକ ଜୀବନ ଲକ୍ଷ୍ମଣ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ୧୯୮୩ ମସିହାର ଅଗଷ୍ଟ ୨୦ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ ସେ ।
ଅପା  ( ଲାକପା ତେଞ୍ଜିଙ୍ଗ ଶେରପା ; ୨୦ ଜାନୁଆରୀ ୧୯୬୦ ) ଯାହାଙ୍କୁ  "ସୁପର ଶେରପା "  ବୋଲି ଡକା ଯାଉଥିଲା , ଜଣେ ନେପାଲୀ ପର୍ବତାରୋହୀ। ସେ ଅନ୍ୟତମ ପର୍ବତାରୋହୀ ଫୁରବା ତାଷୀଙ୍କ ସହ ଏଭେରେଷ୍ଟ ଶ୍ରୁଙ୍ଗକୁ ସବୁଠାରୁ ବେଶୀ ଥର ଆରୋହଣର ବିଶ୍ୱ ରେକର୍ଡ କରିଛନ୍ତି । ୨୦୧୧ରେ ସେ - ଅଭିଯାନରେ ଯାଇ ୨୧ ତମ ଥର ଏଭେରେଷ୍ଟ ଆରୋହଣ କରିଥିଲେ । , ପ୍ରାରମ୍ଭିକ ଜୀବନ ଲାକପା ତେଞ୍ଜିଙ୍ଗ ଶେରପା  ( ଅପା ଶେରପା )ଙ୍କ ଜନ୍ମ ଥାମେ ନାମକ ହିମାଲୟ ପଦ ଦେଶରେ ଅବସ୍ଥିତ ନେପାଲର ଏକ ଗ୍ରାମରେ ହେଇଥିଲା  । ଏହି ଗ୍ରାମ ଚୀନ ସୀମା ପାଖରେ ଅବସ୍ଥିତ । ମାତ୍ର ୧୨ ବର୍ଷ ହେଇଥିଲା ବେଳେ ତାଙ୍କର ବାପାଙ୍କ ପରଲୋକ ହେଇଯିବାରୁ ଅପା ତାଙ୍କର ମାଁ , ଦୁଇ ଭଉଣୀ ଓ ତିନି ଭାଇଙ୍କ ପୋଷଣ ପାଇଁ କାର୍ଯ୍ୟ କଲେ । ସେ ହିମାଲୟକୁ ଆସୁଥିବା ପର୍ବତାରୋହୀ ଦଳ ମାନଙ୍କ ପାଇଁ କୁଲି ହିସାବରେ କାମ କଲେ । ତାଙ୍କ ପାଠ ପଢା ମଧ୍ୟ ବନ୍ଦ ହେଇଗଲା । ସେ ୧୯୮୫ରୁ ପର୍ବତାରୋହଣ ଆରମ୍ଭ କରିଥିଲେ । ସେ ଦଳ ମାନଙ୍କ ସହ ଯାଉଥିଲେ ମଧ୍ୟ ଏଭେରେଷ୍ଟ ଶିଖର ଯିବା ସୁଯୋଗ ୧୯୯୦ରେ ପାଇଲେ । ବ୍ୟକ୍ତିଗତ ଜୀବନ ୧୯୮୮ରେ ନିଜ ଗ୍ରାମର ଝିଅ ଯାଂଜିନଙ୍କୁ ବାହା ହେଲା ପରେ ତାଙ୍କର ଦୁଇଟି ପୁତ୍ର ତେଞ୍ଜିଙ୍ଗ ଓ ପେମ୍ବା ତଥା ଗୋଟିଏ ଝିଅ ଦାୱା ରହିଛନ୍ତି । ସେ ତାଙ୍କର ପର୍ବତାରୋହୀ ବନ୍ଧୁ ଆମେରିକା ଯୁକ୍ତରାଷ୍ଟ୍ରର ଜେରୀ ମିକାଙ୍କ ସହାୟତାରେ ଆମେରିକା ଯାଇ ରହିଥିଲେ । ସେମାନେ ଡ୍ରପର ନାମକ ଉତାହର ଏକ ସ୍ଥାନରେ ରହନ୍ତି । ଏପ୍ରିଲ ୨୦୦୯ରେ ସେ  " ଅପା ଶେରପା ଫାଉଣ୍ଡେସନ"  ନାମକ ଏକ ପ୍ରତିଷ୍ଠାନ ଖୋଲିଥିଲେ । ଏହା ଜରିଆରେ ସେ ନେପାଲ ଅଧିବାସୀଙ୍କ ଶିକ୍ଷା ଓ ଅର୍ଥିକାବସ୍ଥାର ଉନ୍ନତି ପାଇଁ କାର୍ଯ୍ୟ କରୁଛନ୍ତି । ଅପା ନିଜେ ନାମକ କାରଖାନାରେ କାମ କରିଥାନ୍ତି । ପର୍ବତାରୋହଣ ଜୀବନ ଅପା ପ୍ରଥମ ଥର ଏଭେରେଷ୍ଟ ଶିଖରକୁ ତାଙ୍କର ଚତୁର୍ଥ ଉଦ୍ୟମରେ ସଫଳ ହେଲେ । ସେ ମେ ୧୦, ୧୯୯୦ରେ ନିଉଜିଲାଣ୍ଡ ଦଳ ସହ ରବ ହଲ , ଓ ଏଡମଣ୍ଡ ହିଲାରୀ ଙ୍କ ପୁତ୍ର ପିଟର ହିଲାରୀଙ୍କ ସହ ଯାଇଥିଲେ ।ସେ ଅନେକ ଅଭିଯାନରେ ମୁଖ୍ୟ ଶେରପା ଭାବରେ ଯାଇଥିଲେ । ସେ ୧୯୯୦ରୁ ୨୦୧୧ ମଧ୍ୟରେ ପ୍ରତିବର୍ଷ ଏଭେରେଷ୍ଟ ଶିଖର ପହଞ୍ଚିଥିଲେ । ୨୦୧୦ ପରେ ବେଶୀ ବରଫ ତରଳିବା କାରଣରୁ ଏଭେରେଷ୍ଟ ଆରୋହଣ ଅଧିକ କଠିଣ ହେଇଯାଉଥିବା କଥା ସେ କହିଥିଲେ । ଏହା ଗ୍ଲୋବାଲ ୱାର୍ମିଂର ଏକ ପରିଚାୟକ । ମାଉଣ୍ଟ ଏଭେରେଷ୍ଟ ଆରୋହଣ ସମୂହ ଅପା ସମୁଦାଯ ୨୧ ଥର ଏଭେରେଷ୍ଟ ଶ୍ରୁଙ୍ଗ ଆରୋହଣ କରିଛନ୍ତି । ନିମ୍ମରେ ତାହାର ଏକ ସାରଣୀ ପ୍ରଦତ୍ତ ।